title: Guamatelaceae

text: Laji on lamoava ainavihanta pensas, jonka lehdet ovat vastakkaisina pareina, sahalaitaisia, kourasuonisia ja alta vaalean tiheäkarvaisia. Kukassa on värikäs verhiö ja lusikkamaiset kehälehdet. Heteitä on kymmenen, ponnet ovat nuolimaisia. Emiö koostuu kolmesta erillisestä emilehdestä, joissa kussakin on paljon siemenaiheita. Vartaloiden kärjet ovat kasvaneet yhteen. Hedelmä on tuppilo, jota suojaa verhiö. Siemeniä on paljon.


title: Guamatelaceae

text: Laji kasvaa Meksikossa, Guatemalassa ja Hondurasissa. Kasvin nimi on Guatemalan anagrammi.


title: Guamatelaceae

text: Kasvia on aiemmin pidetty ruusukasveihin (Rosaceae) kuuluvana. Ulkonäöltään kasvi on melko vatukkamainen.


title: Ehkäisymenetelmien tehokkuus

text: Ehkäisymenetelmien tehokkuutta kuvataan Pearlin luvun avulla. Pearlin luku ilmoittaa raskauksien lukumäärän 100 naisvuotta kohti. Esimerkiksi Pearlin luku 0,1 tarkoittaa sitä, että yksi nainen tuhannesta tulee raskaaksi vuoden aikana.


title: Ehkäisymenetelmien tehokkuus

text: Taulukko Suomen lääkärilehden artikkelin sivulla 2217 .pdf Huom! Artikkelissa taulukon lähteeksi mainitaan WHO:n teos, mutta alkuperäislähde on Trussell J. Contraceptive efficacy. In: Hatcher RA, Trussell J, Nelson AL, Cates W, Stewart FH, Kowal D. Contraceptive technology: nineteenth revised edition. New York NY: Ardent Media, 2007. ]


title: Laktationaalinen amenorrea

text: Laktationaalinen amenorrea (LAM) on imetykseen perustuva ehkäisykeino. Ainoastaan täysimetys toimii ehkäisykeinona. Ovulaatio estyy 98 % todennäköisyydellä, jos seuraavat kriteerit täyttyvät:


title: Yrjö Sora

text: Yrjö Waldemar Sora (synt. Sourander, 14. lokakuuta 1897 – 25. marraskuuta 1945 Helsinki) oli Suomen rajavartiolaitoksen eversti ja jatkosodan aikainen rykmentin- ja prikaatinkomentaja. Sora komensi Erillistä Rajajääkäripataljoona 2:ta 15. heinäkuuta 1941 – 4. elokuuta 1941. Tämän jälkeen hän komensi JR 48:aa 5. elokuuta 1941 – 28. helmikuuta 1943. Sora nimitettiin 22. kesäkuuta 1944 20. prikaatin komentajaksi eversti Armas Kempin jälkeen, kun Suomi oli menettänyt Viipurin.


title: Parhaan uuden artistin Grammy-palkinto

text: Parhaan uuden artistin Grammy-palkinto (Best New Artist) on yksi palkinnoista, joita jaetaan vuosittain Grammy-gaalassa. Palkinto annetaan artistille, joka on edellisen vuoden aikana julkaissut kokonaisen albumin ja vakiinnuttanut tällä asemansa (albumi ei välttämättä ole artistin ensimmäinen varsinainen julkaisu). Se on yksi neljästä arvostetuimmasta Grammy-palkinnosta vuoden albumin, vuoden laulun ja vuoden levytyksen ohella. Palkinnon jakaa Yhdysvaltain musiikkialan ammattilaisten yhdistys, The Recording Academy (aiemmalta nimeltään National Academy of Recording Arts and Sciences).


title: Parhaan uuden artistin Grammy-palkinto

text: Ensimmäinen Grammy-gaala järjestettiin toukokuussa 1959, mutta ensimmäisen kerran paras uusi artisti palkittiin järjestyksessään toisessa gaalassa, marraskuussa 1959. Tuolloin palkinnon vastaanotti Bobby Darin. Koska ensimmäinen ja toinen gaala järjestettiin samana vuonna, 1960 oli välivuosi, ja kolmas Grammy-gaala järjestettiin vasta vuonna 1961. Siitä asti palkinto on jaettu joka vuosi lukuun ottamatta yhdeksättä Grammy-gaalaa vuonna 1967.


title: Parhaan uuden artistin Grammy-palkinto

text: Vuoden 1990 voittaja Milli Vanilli joutui luopumaan palkinnosta kun paljastui, että popduo ei laulanut itse levyillään. Vuoden 2018 gaalasta alkaen Alessia Cara on kaikkein tuorein voittaja tässä kategoriassa.


title: Kesälahden koulu

text: Kesälahden koulu on 1.-9.-luokkien yhtenäiskoulu, joka sijaitsee Kiteen eteläpuolen kaupunkitaajamassa, entisessä Kesälahden kunnassa. Koulussa on noin 200 oppilasta. Kesälahden Koulu on mukana kansainvälisissä hankkeissa ja ystävyskoulu on Saksan Bogenissa. Koulun entinen nimi oli Puruveden-Pyhäjärven koulu.


title: Kesälahden koulu

text: Kesälahden kirjasto, keskuskeittiö ja juhlasali ovat yläkoulun Puruvesi-talossa. Nuorisotila ja yhteispalvelupiste on sijoitettu kirjaston tiloihin. Kesälahden päiväkoti ja Keski-Karjalan musiikkiopisto toimivat alakoulun Poukkuluoso-talon yhteydessä.


title: Västanfors IF BK

text: Västanfors IF BK on vuonna 1916 perustetun Västanfors IF:n jääpallojaostosta irrottautunut jääpalloon erikoistunut seura. Seura sijaitsee Västmanlandin Fagerstan kunnassa, Seura on pelannut 2010-luvulla toiseksi korkeimmalla sarjatasolla Allsvenskanissa sen Pohjoislohkossa.


title: Västanfors IF BK

text: Perustamisensa jälkeen Västanfors IF oli yleisseura, jossa jääpallo oli yksi harrastetuista lajeista. Jääpallossa seuran jääpalloilijat pelasivat 1920- ja 30-luvuila Keski-Ruotsin sarjassa, jossa muita paikkakuntia olivat Eskilstuna, Örebro, Västerås ja Köping. 1930-luvun puolivälissä rakennettiin paikkakunnalle maapohjainen Västanforsin urheilukenttä. Seura pelasi ensimmäisen kerran Ruotsin jääpallon pääsarjassa eli 1. divisioonassa 1937, mutta putosi ensimmäisen kauden jälkeen alempaan sarjaan. Seura vakiinnutti jääpallotasonsa tultaessa 1950-luvulle niin, että seura oli vuonna 1954 Ruotsin mestaruusottelussa. Siinä Västanfors IF voitti Örebro SK:n numeroin 2-1. Vielä 1970-luvulla vuosina 1972 ja 1973 seura voitti pääsarjan alkulohkonsa pääsemättä kuitenkaan loppuotteluun. Seuran menestys hiipui 1970-luvun loppupuoliskolla. Viimeisin pääsarjakausi on ollut kausi 2004-2005. Kaikkiaan pääsarjakausia on kertynyt 32.


title: Västanfors IF BK

text: Västanfors IF:stä on tullut pelaajia myös Ruotsin maajoukkueeseen. Tunnetuin lienee Sören Boström, vuosien 1963-77 Västanfors-peluri, sen jälkeen Västerås SK:ssa sekä kaksinkertainen MM vuosina 1981 ja 1983. Muita tunnettuja ovat olleet Swen-Erik Broberg, vuoden 1954 maalikuningas ja Lars Lööw, vuosien 1956 ja 1969 maalikuningas. Anders Jacobsson oli 1979-82 Västanforsin pelaaja ja myöhemmin Ruotsin maajoukkueen valmentaja.


title: Västanfors IF BK

text: Saavutuksia Ruotsin pääsarjassa


title: Tony Yeboah

text: Anthony "Tony" Yeboah (s. 6. kesäkuuta 1966 Kumasi, Ghana) on ghanalainen jalkapalloilija, pelipaikaltaan hyökkääjä.


title: Tony Yeboah

text: Yeboah pelasi pääsarjatasolla ghanalaisissa Asante Kotokossa, Cornerstonesissa ja Okwawu Unitedissa, saksalaisissa Eintracht Frankfurtissa ja Hamburger SV:ssä, englantilaisessa Leeds Unitedissa sekä qatarilaisessa Al-Ittihadissa. Hän voitti Ghanan-mestaruuden vuonna 1982 ja Qatar Stars Leaguen vuonna 2002. Eintracht Frankfurtissa pelatessaan Yeboah jakoi Bundesliigan maalikuninkuuden kaudella 1992–1993 Ulf Kirstenin (20 maalia) ja seuraavalla kaudella Stefan Kuntzin kanssa (18 maalia).


title: Tony Yeboah

text: Yeboah pelasi Ghanan A-maajoukkueessa 59 ottelua ja teki niissä 18 maalia vuosina 1985–1997.


title: Philipp Reis

text: Philipp Reis (1834–1874) oli saksalainen opettaja ja tiedemies. Hän oli yksi puhelimen varhaisista kehittäjistä.


title: Philipp Reis

text: Reis kehitti toimivan puhelimen esiversion vuonna 1861, jolloin hän esitteli Frankfurtissa saksalaisille tiedemiehille kehittämäänsä sähkömagnetismiin perustuvaa laitetta, jolla ääntä pystyi siirtämään lankaa pitkin. Laitteessa oli lähetyspäässä puinen laatikko, missä oli korvaa matkiva torvi ja platinakalvo, joka toimi tärykalvona. Sähköjohto oli ikään kuin kuulohermo. Kun korvan aukosta tuli ääntä laatikkoon, platinakalvo tärisi ja kalvoon nojannut vasara katkoi sähkövirtaa ääniaaltojen mukaan. Virta ohjattiin sähköjohtoa pitkin vastaanottopäässä olleen releen kelaan, jolloin sen sisässä ollut rautapuikko toisti äänen. Rautapuikko oli kaikulaatikossa, joka hieman vahvisti ääntä.


title: Philipp Reis

text: Reisin rakentama puhelin toisti kuitenkin puhetta huonosti, puhtaita ääniä kuten viulunsoittoa se toisti paremmin. Reisin esittelemä puhelin välitti äänen myös vain sadan metrin päähän. Saksalainen aikakauslehti luonnehti Reisin rakentamaa puhelinta leikkikaluksi, eikä sitä huolittu tieteelliseen aikakauslehteen. Philipp Reis kuoli 40-vuotiaana vuonna 1874, eikä hän ehtinyt nähdä Alexander Graham Bellin rakentamaa puhelinta. Kun Bell patentoi oman puhelimensa vuonna 1881, oikeus päätti että Reisin puhelin ei ollut tarpeeksi toimiva, jotta se estäisi Bellin patentin saamisen omalle puhelimelleen. Reisin puhelin oli vain pienen askeleen päässä Bellin puhelimista, ja on esitetty että jos Reis olisi dokumentoinut laitteensa paremmin, olisi se saattanut estää Bellin patentin saamisen.


title: Walde Sario

text: Walde (Valde, Vladimir) Sario (9. heinäkuuta 1888 Suistamo – 30. syyskuuta 1952) oli suomalainen konsuli ja liikkeenharjoittaja, joka osallistui vänrikkinä aktiivisesti niin Suomen sisällissotaan kuin myöhemmin heimosotiin. Walde Sario oli myös vahva vaikuttaja Lapuan liikkeessä ja Mäntsälän kapinan johtohenkilöitä.


title: Walde Sario

text: Sarion vanhemmat olivat metsäpiiripäällikkö Nikolai Ivaninpoika Zherbin-Sario (1853–1917) ja Anna Bogdanova (s. 1862). Hän oli naimisissa kaksi kertaa ensin vuodesta 1913 Katri (Jekaterina) Gertzinan (1894–1980) kanssa ja sitten Marja Rängmanin (1910–1980) kanssa.


title: Walde Sario

text: Sario työskenteli Viipurin Saha Oy:n palveluksessa ja oli puutavaran hankkijana Pohjois-Karjalassa asemapaikkanaan Lieksa. Sario kiersi puutavaran hankintamatkoillaan myös Venäjän puolella Repolassa ja hän tutustui siellä Hörtsän talon kauppiasperheeseen. Sario meni vuonna 1913 naimisiin perheen tyttären Katarina Gertzinin kanssa.


title: Walde Sario

text: Ensimmäisen maailmansodan aikana Sario toimi jääkärivärvärinä ja hoiti etappipistettä. Vuonna 1917 hänet valittiin Pohjois-Karjalan suojeluskuntien alue-esikunnan jäseneksi. Sisällissodan aikana helmikuussa 1918 Sario kokosi Joensuussa itäkarjalaiset kokoukseen ja oli jäsenenä Sortavalassa perustetun Karjalan Vapautusseuran lähetystössä joka kävi valkoisten hallituksen puheilla Vaasassa. Samana vuonna vänrikiksi ylennetty Sario nimitettiin Joensuun kaupungin komendantiksi ja jäseneksi Viipurissa toimineeseen Itä-Karjalan komiteaan joka suunnitteli Aunukseen tehtävää sotaretkeä. Huhtikuussa 1918 Sario kutsuttiin kenraali Mannerheimin päämajan tiedusteluosastolle Karjalan asioiden esittelijäksi. Sarion esitys Suomen armeijan avusta Aunuksen retken järjestämiseksi ei kuitenkaan tuolloin saanut kenraali Hannes Ignatiuksen tukea.


title: Walde Sario

text: Kesällä 1918 Karjalan kansallisliiton jäsenenä ollut Sario palasi Pohjois-Karjalaan. Hän matkusti Repolaan ja neuvotteli siellä suomenmielisten karjalaisten kanssa Repolan liittämisestä Suomeen. Tätä koskeva päätös tehtiinkin Repolassa 31. elokuuta 1918. Tämän jälkeen Sario määrättiin Repolaan siirretyn suomalaisen III Rajavartiopataljoonan esikuntaan päälliköksi. Sario hankki muun muassa viljaa Suomen puolelta Repolaan ja rakennutti puhelinyhteyden Lieksasta Repolaan.


title: Walde Sario

text: Vuonna 1919 Sario toimi heimoaktivistien Karjalan kansalaisliiton asiantuntijana tammikuusta 1919 ja Vienan komitean jäsenenä huhtikuusta 1919 alkaen. Sen jälkeen hänestä tuli Suomen hallituksen Itä-Karjalan toimituskunnan edustaja Porajärvelle touko-heinäkuussa 1919. Keväällä 1919 Sarion ja jääkärivänrikki Ville Maurasen perustmat joukot karkottivat bolsevikit Repolan naapuripitäjästä Porajärveltä joka oli tehnyt Suomeen liittymispäätöksen 5. joulukuuta 1918. Porajärvi liittyi sitten virallisesti Suomeen 6. kesäkuuta 1919. Myös Lintajärvi jonne Sarion ja Maurasen joukot olivat edenneet liittyi tällöin Suomeen mutta sen venäläiset valtasivat pian takaisin. Sario palasi Repolasta takaisin Viipuriin loppuvuodesta 1919.


title: Walde Sario

text: Heimosotien loppuvaiheessa 1920-luvulla Sario toimi Karjalan kansalaisliiton Itä-Karjalan komiteassa 1921-22, osallistui vakoiluun Neuvosto-Karjalassa ja kuului metsäsissikapinan aikana avustustoimikuntaan Viipurissa. Sario liittyi valtioneuvos E. N. Setälän johtamaan Pro Carelia -järjestöön joka avasi kouluja Repolaan ja Porajärvelle. Nämä koulut jouduttiin kuitenkin pian Tarton rauhansopimuksen solmimisen jälkeen sulkemaan. Vuonna 1930 Sario oli mukana ulkoministeri Hjalmar J. Procopén luona käyneessä Itä-Karjalan komitean valtuuskunnassa joka esitti ministerille huolensa Itä-Karjalan sen hetkisestä tilanteesta.


title: Walde Sario

text: Sario liittyi Lapuan liikkeeseen 1929, osallistui talonpoikaismarssiin 1930 ja nousi liikkeen johtajistoon. Myöhemmin hän oli mukana Mäntsälän kapinan valmisteluissa, josta hän sai yhdeksän kuukauden tuomion. 1930-luvulla Sario toimi Lapuan liikkeen aatteelliseksi puolueeksi perustetussa IKL:ssä. Sario toimi myös muun muassa Liettuan kunniakonsulina sekä oli Viipurissa toimivien liikemiesten johtohenkilöitä. Hän osallistui aktiivisesti Viipurin Pamauksen toimintaan. Viipurissa ollessaan hän oli Viipurin Saha Oy:n isännöisijänä ja toimitusjohtajana. Sittemmin hänellä oli oma saha Inkilässä.


title: Walde Sario

text: Talvi- ja jatkosodassa Sario toimi viestiupseerina. Sarion ja hänen puolisonsa Katri Gertzinin poika luutnantti Toivo Sario (s. 1914) osallistui talvisotaan lentäjänä ja menehtyi joulukuussa 1939 Simpeleellä.


title: Walde Sario

text: Sotien jälkeen Sario osti sahan ja myllyn Miehikkälästä, jonne hän otti työhön armeijasta eronneita upseereita. Hän oli mukana syksyn 1944 asekätkennässä. Tästä hän jäi kiinni maaliskuussa 1946 ja oli käräjillä saman vuoden lokakuussa, mutta hänet vapautettiin.


title: C. West Churchman

text: Charles West Churchman (29. elokuuta 1913, Philadelphia, Pennsylvania, Yhdysvallat – 21. maaliskuuta 2004 Bolinas, Kalifornia, Yhdysvallat) oli yhdysvaltalainen filosofi ja systeemiteoreetikko. Hän toimi sekä johtamisen että rauhan- ja konfliktintutkimuksen professorina Kalifornian yliopistossa Berkeleyssa. Hän oli tunnettu kansainvälisesti uraauurtavasta työstään operaatiotutkimuksen, systeemiteorian ja etiikan parissa.


title: Ehren Kruger

text: Ehren Kruger (s. 5. lokakuuta 1972) on yhdysvaltalainen elokuvakäsikirjoittaja ja tuottaja. Hän on käsikirjoittanut muun muassa "Transformers"-elokuvasarjan elokuvat "", "" ja "Transformers – Tuhon aikakausi".


title: Letov Š-28

text: Letov Š-28 on tšekkoslovakialainen Letov-lentokonetehtaan valmistama sotilaslentokone. Se kehiteltiin vuonna 1934. Alois Šmolíkin suunnittelema kone oli kaksitaso, jonka siipi- ja peräsinrakenteet olivat tuetut ja ohjaamo avonainen. Laskeutumisteline oli kiinteä ja muotosuojaton päätyypin (Š-328) osalta. Moottori oli lisenssivalmisteinen Bristol Pegasus IIM-2, jota valmisti Walter-tehdas. Moottorin lentoonlähtöteho oli 635 hv. "Avia Vr-36" moottorilla olevia Š-428 -koneita valmistui vähäisessä määrin. Moottori oli lisensoitu Hispano-Suiza 12Nbr ja 650 hv tehoinen. Hyvin pieni määrä tehokkaammalla Gnome-Rhône "Mistral Major"-moottorilla (teho 800 hv) olevia lentokoneita rakennettiin. Nämä olivat muunnosta Š-528.


title: Letov Š-28

text: Konetyypistä kehiteltiin useita eri variantteja, joista merkittävämpänä Š-328. Sen valmistusmäärä ylitti 400 koneyksilöä. Konetyyppiä käytettiin tiedustelutehtävissä ja kevyenä pommituskoneena sekä vähäisessä määrin yöhävittäjänä. Aseistus käsitti 4x 7,7 mm konekiväärejä, näistä 2x yläsiivissä ja kiinteästi eteenpäin ampuvina. Lisäksi taka-ampumossa oli 2x 7,7 mm kk:t liikuteltavina. Suurin pommikuorma oli 500 kg. Tšekkoslovakian ohella konetta käytti Bulgaria, Natsi-Saksa sekä Neuvostoliitto. Koneen huippunopeus oli 280 km/h.


title: Jari Saarman

text: Jari Saarman on suomalainen bassobaritoni, joka opiskeli Sibelius-Akatemiassa alkaen 1989 Anssi Hirvosen oppilaana. Diplomin hän sai valmiiksi 1995. Lisäoppia hän on hankkinut mm. Jorma Hynnisen ja Herbert Brauerin kursseilta.


title: Jari Saarman

text: Saarman oli kiinnitettynä Suomen Kansallisoopperaan vuosina 1991-2011. Sieltä hän oli virkavapaalla vuosina 1995-1997, jolloin hän lauloi Münsterin oopperan solistikunnassa Saksassa. Vuodesta 2011 hän toiminut musiikin opettajana ja Tampereen oopperafestivaalien toiminnanjohtajana.


title: Jari Saarman

text: Hän on esiintynyt Suomessa, Italiassa, Unkarissa ja Saksassa. Jari Saarman on kuulunut Suomen oopperaliiton solistipankkiin 1999-2000, sekä esiintynyt oratorio- ja passiokonserttien solistina Suomessa, Saksassa, Unkarissa ja Italiassa.


title: Jari Saarman

text:
Saarman on tulkinnut myös Robert Schumanin Dichterliebe-laulusarjaa. Lisäksi hän on antanut yksityislaulutunteja. Hän on levyttänyt “Muistojeni Georg Ots” levyn vuonna 2002. Saarman on dubannut piirroselokuvia (Virran viemää 2007), esiintynyt elokuvissa mm. “Kirkkaalta taivaalta” 2010 ja “Kaappari” 2013 ja tv-mainoksissa. Hän on myös ohjannut oopperaa mm. Mozartin Taikahuilun ja Puccinin Toscan.
Jari Saarman oli TALKOOPPERA-tapahtuman taiteellinen johtaja vuosina 2002-2012.
Hänen veljensä Risto Saarman ja Jukka Saarman ovat myös oopperalaulajia.


title: Enid Mumford

text: Enid Mumford (6. maaliskuuta 1924 Merseyside, Englanti – 7. huhtikuuta 2006) oli brittiläinen sosiologi ja tietojärjestelmätieteilijä, jonka työ sosioteknisen järjestelmäajattelun kehittämisessä sai erityisesti huomiota tietojärjestelmätieteen parissa. Mumford toimi professorina Manchesterin yliopistossa. Hän oli Jyväskylän yliopiston kunniatohtori (1996).


title: Saara Ilvessalo

text: Saara Maria Katariina Ilvessalo (s. 7. elokuuta 1989) on turkulainen poliitikko ja kaupunginvaltuutettu. Hän toimii kaupunkiympäristölautakunnan puheenjohtajana sekä vihreän valtuustoryhmän varapuheenjohtajana ja on aiemmin toiminut mm. neljä vuotta rakennuslautakunnan puheenjohtajana, kaksi vuotta Vihreiden nuorten ja opiskelijoiden liiton puheenjohtajana, kaksi vuotta Turun Vihreiden puheenjohtajana sekä kaksi vuotta Vihreiden puoluehallituksen jäsenenä. Koulutukseltaan Ilvessalo on oikeustieteen maisteri.


title: Saara Ilvessalo

text: Ilvessalo valmistui ylioppilaaksi Luostarivuoren lukiosta vuonna 2008. Hän aloitti oikeustieteen opinnot Åbo Akademissa, josta valmistui oikeusnotaariksi vuonna 2012, ja siirtyi sen jälkeen suorittamaan maisteriopintoja Turun yliopistossa. Oikeustieteen maisteriksi Ilvessalo valmistui kesällä 2016, minkä jälkeen hän aloitti toiminnanjohtajana oikeudellisessa Baltic Area Legal Studies -osaamiskeskuksessa.


title: Saara Ilvessalo

text: Ilvessalo oli ensimmäistä kertaa ehdolla 19-vuotiaana kunnallisvaaleissa 2008, jolloin hänet valittiin Turussa varavaltuutetuksi. Hän oli ehdolla myös eduskuntavaaleissa 2011. Kunnallisvaaleissa 2012 Ilvessalo valittiin Turun kaupunginvaltuutetuksi 420 äänellä sekä Turun rakennuslautakunnan puheenjohtajaksi. Vuodesta 2013 Ilvessalo on toiminut myös Varsinais-Suomen liiton maakuntavaltuutettuna ja Euroopan neuvoston kunta- ja aluehallintokongressin jäsenenä.


title: Saara Ilvessalo

text: Ilvessalo oli ehdolla vuoden 2014 europarlamenttivaaleissa ja sai 3 015 ääntä. Marraskuussa 2014 Ilvessalo valittiin Vihreiden nuorten ja opiskelijoiden liiton yhteispuheenjohtajaksi vuodelle 2015 Ozan Yanarin kanssa. Hän oli ehdolla vuoden 2015 eduskuntavaaleissa saaden 2 138 ääntä ja ollen kolmas Varsinais-Suomen vihreiden listoilla. Marraskuussa 2015 Ilvessalo valittiin jatkokaudelle Vihreiden nuorten ja opiskelijoiden liiton puheenjohtajaksi.


title: Saara Ilvessalo

text: Huhtikuussa 2017 Ilvessalo valittiin jatkokaudelle kaupunginvaltuustoon 863 äänellä, mikä oli vihreiden listan kolmanneksi suurin tulos. Vaalien jälkeen Ilvessalo valittiin Turun kaupunkiympäristölautakunnan puheenjohtajaksi sekä valtuustoryhmän varapuheenjohtajaksi.


title: Armo (etunimi)

text: Armo on suomalainen miehen etunimi. Sitä ehdotti nimeksi H. A. Reinholm vuonna 1879 ja Yrjö Karilas vuonna 1919 ja se otettiin almanakkaan huhtikuun 28. päiväksi vuodesta 1929 lukien, mutta sai niin vähän kantajia, että poistettiin vuodesta 1950 lukien. Syyskuuhun 2018 mennessä Armo on Väestörekisterikeskuksen tietojen mukaan annettu nimeksi noin 340 henkilölle, joista melkein puolet on 1920- ja 1930-luvuilla syntyneitä.


title: Armo (etunimi)

text: Nimi on samaa kantaa kuin Armas.


title: Nina Kopola

text: Nina Kopola (s. 1960) on suomalainen yritysjohtaja. Hän toimi 2011–2018 Suominen Oyj:n toimitusjohtajana.


title: Nina Kopola

text: Koulutukseltaan Kopola on diplomi-insinööri ja valmistunut tekniikan lisensiaatiksi Åbo Akademista. Hän toimi Dyneassa vuosina 2000–2011 erilaisissa johtajatason tehtävissä ja viimeiset kolme vuotta Euroopan liiketoiminnoista vastanneena johtajana.


title: Nina Kopola

text: Loppuvuodesta 2011 Kopola valittiin pörssiyhtiö Suomisen toimitusjohtajaksi. Hän on harvoja Helsingin pörssiyhtiöiden naistoimitusjohtajia. Kopolan johdolla Suominen keskittyi kuitukankaisiin ja on vähentänyt velkaansa sekä kääntynyt voitolliseksi. Kopola lopetti Suomisella 3.8.2018 "heti".


title: Nina Kopola

text: Kopolalla on myös useita luottamustehtäviä. Hän on Metso Oyj:n hallitusten jäsen ja kuuluu myös Tekstiili- ja Vaateteollisuus ry:n hallitukseen. Huhtikuussa 2015 hänet nimitettiin eläkevakuutusyhtiö Ilmarisen hallintoneuvostoon. Vuosina 2011–2015 Kopola oli Konecranesin hallituksen jäsen. Hän ilmoitti eroavansa tehtävästä eturistiriitojen välttämisen vuoksi Konecranesin julkistettua fuusioituvansa Metson kilpailijan Terexin kanssa.


title: Nina Kopola

text: Kopolalla on kaksi lasta.


title: Castro Pretorio

text: Castro Pretorio on Rooman kahdeksastoista rione, jota ympäröivät lännessä Trevi, luoteessa Sallustiano, pohjoisessa ja idässä Aurelianuksen muuri sekä etelässä Esquilino ja Monti. Sen koko on noin 104 hehtaaria, väkiluku 5 500 ja väestötiheys 5 300 asukasta neliökilometrillä (2013). Kaupunginosa ulottuu kolmelle Rooman seitsemästä kukkulasta – Esquilinukselle, Quirinalikselle ja Viminalikselle.


title: Castro Pretorio

text: Castro Pretorion kaupunkikuvaa hallitsee vuosina 298–306 rakennettu Diocletianuksen kylpylä, Rooman valtakunnan suurin kylpylälaitos, jonne mahtui samanaikaisesti yli 3 000 vierasta. Kylpylän rakenteita on säilynyt paljon alkuperäisessä asussaan ja niitä on hyödynnetty myös myöhemmissä rakennusprojekteissa, kuten Piazza della Repubblican aukiolla ja Santa Maria degli Angeli e dei Martirin kirkossa. Kylpylän koillisosassa sijaitsee Museo nazionale romanon museoalue, johon kuuluu Michelangelon suunnittelema kartusiaanien luostari.


title: Castro Pretorio

text: Museolla on kaupunginosassa toinen haaraosasto Palazzo Massimon uusrenessanssipalatsissa lähellä Rooman päärautatieasemaa ja Piazza della Repubblicaa. Sen lähistöllä sijaitsevat myös egyptiläinen Dogalin obeliski 13. vuosisadalta ennen ajanlaskun alkua sekä vuonna 1880 avattu Rooman oopperatalo. Idässä, rautatieaseman toisella puolella kohoaa puolestaan vuonna 1887 vihitty Sacro Cuore di Gesùn uusrenessanssityylinen kirkko.


title: Castro Pretorio

text: Kaupunginosan koilliskulmassa, Via Venti Settembren päässä on Michelangelon 1500-luvulla suunnittelema Porta Pia, joka korvasi antiikinaikaisen Porta Nomentanan Aurelianuksen muurissa. Juuri Porta Pian kautta Italian bersaglierijoukot tunkeutuivat Roomaan 22. syyskuuta 1870 ja suistivat vallasta Kirkkovaltion, minkä jälkeen Rooma julistettiin yhdistyneen Italian pääkaupungiksi. Kaupunginmuurin ulkopuolella, Castro Pretorion itäisimmässä osassa sijaitsee toinen merkittävä jäänne Rooman valtakunnasta: vuonna 23 valmistunut pretoriaanikaartin kasarmialue Castra praetoria, jonka muurien suojissa toimivat nykyisin Italian kansalliskirjasto ja armeija.


title: Castro Pretorio

text: Castro Pretorion rajat suhteessa naapurikaupunginosiin ovat seuraavat:


title: Vaihdannainen algebra

text: Vaihdannainen algebra eli kommutatiivinen algebra on algebran osa-alue, joka tutkii vaihdannaisia renkaita, niiden ideaaleja ja moduleida kyseisten renkaiden yle. Sekä algebrallinen geometria että algebrallinen lukuteoria rakentuu vaihdannaisen algebran päälle. Esimerkkejä vaihdannaisista renkaista ovat polynomirenkaat, algebrallisten kokonaislukujen renkaat samoin kuin tavalliset kokonaisluvut, ja p-aditiset kokonaisluvut


title: Vaihdannainen algebra

text: Vaihdannainen algebra on pääasiallinen työkalu skeemojen tutkimisessa.


title: Vaihdannainen algebra

text: Epävaihdannaisen algebraan kuuluvat esimerkiksi rengasteoria, esitysteoria ja Banachin algebrojen teoria.


title: Intel Broadwell

text: Intel Broadwell on Intelin kehittämä suoritinarkkitehtuuri. Suorittimet valmistetaan 14 nanometrin tuotantoprosessilla. Broadwell on kehitetty Haswell-arkkitehtuurin seuraajaksi (Intelin tick-tock periaate). Broadwell toi mukanaan muutamia ISA käskykantalaajennoksia kuten "ADX" käskyn. Intel joutui myös poistamaan käytöstä TSX käskyn sen virheellisen toiminnan vuoksi.


title: Intel Broadwell

text: Intelin on uskottu julkistavan kolme pääversiota Broadwell-arkkitehtuurilla:


title: Moghreb Athletic Tétouan

text: Moghreb Athletic de Tétouan () marokkolainen jalkapalloseura. Marokon pääsarjassa pelaava Moghreb Tétouan perustettiin vuonna 1922. Seuran edustusjoukkue pelaa kotiottelunsa 15 000-paikkaisella Saniat Rmelillä.


title: Leppälammi (Suodenniemi)

text: Leppälammi on Pirkanmaalla Sastamalassa Suodenniemellä sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Leppälammi (Suodenniemi)

text: Järven pinta-ala on 13,6 hehtaaria ja sen pituus on 700 metriä ja leveys 250 metriä. Tulo-ojia on kaksi. Suurin on Sävijoki, joka tuo pohjoisen suuren suoalueen vedet etelään. Toinen on Torisevanoja, joka tuo vedet lännestä. Järven luusua sijaitsee järven etelärannalla, josta saa alkuunsa noin kaksi kilometriä pitkä Leppijoki, joka laskee Kourajärveen.


title: Leppälammi (Suodenniemi)

text: Järven rantaviiva on 2,7 kilometriä pitkä ja ranta on pääosin peltoa ja moreeni- ja kalliopohjaista metsämaastoa. Asutus sijaitsee kauempana lukuun ottamatta loma-asuntoja, joita on kaksi.


title: FS Lapérouse (A791)

text: Lapérouse (runkonumerot A791) on Ranskan laivaston Lapérouse-luokan merentutkimusalus.


title: FS Lapérouse (A791)

text: Alus tilattiin Lorientista Direction des Constructions Navalesilta (DCN). Sen köli laskettiin 11. kesäkuuta 1985 ja alus laskettiin vesille 14. marraskuuta 1986. Alus otettiin palvelukseen 20. huhtikuuta 1988.


title: FS Lapérouse (A791)

text: Alus on sijoitettuna Brestiin.


title: FS Borda (A792)

text: Borda (runkonumerot A792) on Ranskan laivaston Lapérouse-luokan merentutkimusalus.


title: FS Borda (A792)

text: Alus tilattiin Lorientista Direction des Constructions Navalesilta (DCN). Sen köli laskettiin 12. syyskuuta 1985 ja alus laskettiin vesille 14. marraskuuta 1986. Alus otettiin palvelukseen 16. kesäkuuta 1988.


title: FS Borda (A792)

text: Alus sijoitettiin palvelukseen otettaessa Nouméaulle, mistä se siirrettiin 1999 Brestiin.


title: FS Laplace (A793)

text: Laplace (runkonumerot A793) on Ranskan laivaston Lapérouse-luokan merentutkimusalus.


title: FS Laplace (A793)


title: FS Laplace (A793)

text: Alus sijoitettiin palvelukseen otettaessa Uuteen Kaledoniaan ja Nouméaulle, mistä se siirrettiin 1999 Brestiin.


title: FS La Capricieuse (P684)

text: La Capricieuse (runkonumerot P684) on Ranskan laivaston P400-luokan vartioalus.


title: FS La Capricieuse (P684)

text: Alus tilattiin Cherbourgista Constructions Mécaniques de Normandielta. Sen köli laskettiin 12. syyskuuta 1983 ja alus laskettiin vesille 30. lokakuuta 1984. Alus otettiin palvelukseen 13. maaliskuuta 1987.


title: FS La Capricieuse (P684)

text: Palvelukseen otettaessa alus sijoitettiin Martiniquelle Fort de Franceen. Se avusti syyskuussa 1989 hurrikaani Hugon tuhoalueella. Alus siirrettiin 1990 Ranskan Guaynaan Degrad des Cannesin tukikohtaan.


title: Reetta Niemelä

text: Reetta Niemelä (s. 1973 Turku) on suomalainen runoilija ja lastenkirjailija. Hänen teoksensa "Miljan kesä" ja "Miljan talvi" (2002) sekä "Makkarapiruetti" (2005) olivat Finlandia Junior -palkintoehdokkaina.


title: Reetta Niemelä

text: Niemelä on opiskellut Turun yliopistossa ekologiaa ja kansatiedettä. Hän oli perustamassa turkulaista kirjoittajayhdistys Kapustarintaa. Niemelä on myös osallistunut hankkeeseen, jossa edistetään lasten ja nuorten sanataidekasvatusta ja suomen kielen opetusta Venäjällä. Vuodesta 2011 hän on ollut lasten kirjallisuuslehti "Vinskin" päätoimittaja. Kirjoittamisen lisäksi Niemelä on työskennellyt muun muassa opettajana, museo-oppaana ja puutarhurina.


title: Reetta Niemelä

text: Niemelä on kirjoittanut muun muassa "Milja"-lastenkirjasarjaa, joka on suunnattu esikouluikäisille. Hänen teoksiaan on käännetty norjaksi, ruotsiksi, saksaksi, tanskaksi, venäjäksi ja viroksi. Kirjojen käännösoikeuksia on myyty myös Liettuaan ja Unkariin.


title: Reetta Niemelä

text: Vuonna 1997 Niemelä voitti jaetun ensimmäisen sijan Nuoren Voiman Liiton runokilvassa. Samana vuonna hän voitti Runo-Kaarina-palkinnon ja Suomen Kirjailijaliiton esikoiskirjapalkinnon runoteoksellaan "Joen huoma on aina valoisa". Vuonna 2007 Niemelälle myönnettiin Turun kulttuurilautakunnan Aboa-palkinto. Seuraavan vuonna hän sai Varsinais-Suomen taidepalkinnon. Vuonna 2011 Niemelä sai Kaarina Helakisa -palkinnon ja Suomen sanataideopetuksen seuran palkinnon vuoden 2011 sanataideteosta.


title: Tixati

text: Tixati on ilmainen BitTorrent-ohjelma Windowsille ja Linuxille. Ohjelma on suunniteltu kevyeksi ja samalla yhtä monipuoliseksi kuin suuremmat µTorrent tai Vuze. Windowsille ohjelmasta on erikseen 32- ja 64-bittiset versiot.


title: Tixati

text: Vuonna 2012 TorrentFreak valitsi Tixatiin yhdeksi µTorrentin syrjäyttäjäksi. TechSupportAlert valitse sen vuoden 2013 parhaaksi ilmaiseksi torrent-ohjelmaksi.


title: Ari Lahti

text: Ari Lahti -nimisiä henkilöitä ovat:


title: Stachyuraceae

text: Stachyuraceae on koppisiemenisten Crossosomatales-lahkoon kuuluva kasviheimo, jossa on vain yksi suku: "Stachyurus".


title: Stachyuraceae

text: Lajit ovat aina- tai kausivihantia pensaita tai pieniä puita, joiden karvat eivät ole erittäviä. Lehdet sijaitsevat kierteisesti ja ovat tiheäsahaisia ja korvakkeellisia. Kukinto on pitkä terttu ja sijaitsee lehtihangassa. Kukat ovat neljälukuisia ja kaksineuvoisia, mutta voivat olla toiminnallisesti yksineuvoisia, jolloin kasvit ovat kaksikotisia. Heteitä on kaksi kertaa verholehtiä enemmän. Mesiäinen sijaitsee sikiäimen tyvellä, ja sikiäin muodostuu neljästä yhteen kasvaneesta emilehdestä. Istukat ovat turvonneita kärki- ja laitaistukoita ja niissä on paljon siemenaiheita. Hedelmä on monisiemeninen marja. Siemenessä on vaatimaton alkio, jonka alkeislehdet ovat kookkaat. Kromosomiluku n = (11) 12.


title: Stachyuraceae

text: Suku kasvaa Etelä-Kiinassa ja Japanissa.


title: Stachyuraceae

text: "Stachyurus"-suvussa on viisi lajia. Takhtajan (1997) vei suvun omana heimonaan Theales-lahkoon. Heimon lähin sukulainen on kuitenkin Crossosomataceae.


title: Stachyuraceae

text: Lajeja:


title: Viipurin Voimailijat

text: Viipurin Voimailijat ry on perinteikäs painiseura, joka on perustettu Viipurissa 1916. Vuodesta 1945 seura on toiminut Helsingissä. Seuran pitkän historian aikana painijat ovat saavuttaneet muun muassa neljä olympiavoittoa, kolme maailmanmestaruutta ja useita Suomen mestaruuksia. Viipurilaisaikana seuran toimintaan kuului myös nyrkkeily.


title: Viipurin Voimailijat

text: Viipurin Voimailijoiden olympiavoittajia ovat Eemeli Väre, joka toi olympiakultaa 1912 Tukholmassa ja 1920 Antwerpenissä. Höyhensarjassa olympiakultaa toi Oskari Friman höyhensarjassa vuoden 1920 ja 1924 Pariisin olympialaisissa. Viipurilaisen ajan eli 1920- ja 1930-luvun nimekkäitä Viipurin Voimailijoita olivat vuoden 1920-kisojen olympiahopeamitalisti Taavi Tamminen ja 1924-kisojen olympiahopeamitalisti Aleksanteri Toivola.


title: Viipurin Voimailijat

text: Viipurin Voimailijoissa käynnistyi myös nyrkkeily 1920-luvulla. Nimekkäimpiä Voimailijoiden nyrkkeilijöitä ovat olleet Valfrid Resch ja Sten Suvio.


title: Viipurin Voimailijat

text: Helsinkiin siirtyneen Viipurin Voimailijoiden nimimiehiä ovat olleet Rooman olympialaisissa 1960 viidenneksi sijoittunut Antero Vanhanen, Meksikon olympialaisissa kuudenneksi ja vuonna 1973 EM-pronssille paininut Caj Malmberg, moninkertainen Suomen mestari ja Münchenin vuoden 1972 olympiakisojen edustaja Raimo Karlsson sekä myös Münchenin vuoden 1972 olympiakisoissa neljänneksi paininut Raimo Hirvonen.


title: Viipurin Voimailijat

text: Viimeisimpiä nimipainijoita 2000-luvulla Viipurin Voimailijoissa on ollut vuoden 2010 nuorten MM-kolmonen Veli-Karri Suominen.


title: Viipurin Voimailijat

text: Painituomareissa on myös Viipurin Voimailijat -taustaisia tunnettuja nimiä, kuten sotia edeltäneen ajan mestaripainijan Aleksanteri Toivolan jälkeläiset Petri Toivola, Karri Toivola ja Lassi Toivola.


title: FS La Glorieuse (P686)

text: La Glorieuse (runkonumerot P686) on Ranskan laivaston P400-luokan vartioalus.


title: FS La Glorieuse (P686)

text: Alus tilattiin Cherbourgista Constructions Mécaniques de Normandielta. Sen köli laskettiin 21. helmikuuta 1984 ja alus laskettiin vesille 25. tammikuuta 1985. Alus otettiin palvelukseen 18. huhtikuuta 1987.


title: FS La Glorieuse (P686)

text: Palvelukseen otettaessa alus sijoitettiin Uuteen Kaledoniaan Nouméauhun. Helmikuussa 2004 hurrikaani Ilvy pakotti siirtämään aluksen Vanuatulle.


title: Roland Wohlfarth

text: Roland Wohlfarth (s. 11. tammikuuta 1963 Bocholt, Länsi-Saksa) on saksalainen entinen jalkapalloilija, pelipaikaltaan hyökkääjä.


title: Roland Wohlfarth

text: Wohlfarth pelasi pääsarjatasolla Saksan Bundesliigaa MSV Duisburgissa, Bayern Münchenissä ja VfL Bochumissa sekä Ranskan Ligue 1:tä AS Saint-Étiennessä. Hän voitti Bayern Münchenissä Saksan-mestaruuden viidesti (1984–1985, 1985–1986, 1986–1987, 1988–1989 ja 1989–1990) ja Saksan cupin kerran (1985–1986). Wohlfarth voitti Bayernissa pelatessaan myös Bundesliigan maalikuninkuuden kahdesti. Hän jakoi tittelin kaudella 1988–1989 Thomas Allofsin kanssa 17 maalilla ja voitti sen yksinään kaudella 1990–1991 tehtyään 21 maalia.


title: Roland Wohlfarth

text: Saksan maajoukkueessa Wohlfarth pelasi kaksi ottelua, joista toisen vuonna 1986 ja toisen vuonna 1989.


title: Urmas Viilma

text: Urmas Viilma (13. elokuuta 1973 Tallinna) on Viron evankelisluterilaisen kirkon arkkipiispa helmikuusta 2015 alkaen.


title: Urmas Viilma

text: Hän on toiminut Tuomiokirkon kirkkoherrana ja kirkon hallinnollisena kohtajana eli kanslerina. Viilma edustaa Viron kirkossa vanhoillista suuntaa. Hän paheksuu muun muassa Suomessa päätettyä tasa-arvoisen avioliiton eteenpäinviemistä.


title: Kutteri (purjealustyyppi)

text: Kutteri on yksimastoinen pitkittäistakiloitu purjealustyyppi, jossa keulakolmion pinta-ala on suurempi kuin maston taakse jäävän kolmion pinta.


title: PotPlayer

text: PotPlayer on multimediasoitin Microsoft Windowsille jonka kehittäjänä toimii korealainen Kakao. Se pystyy toistamaan kaikkia yleisempiä audio- ja videoformaatteja. Ohjelmasta on versiot 32– ja 64–bittisille järjestelmille, sekä esimerkiksi muistitikulta ajettava standalone–versio.


title: Pakka (tietorakenne)

text: Pakka (engl. "deque", lyhenne sanoista "double-ended queue" eli "kaksipäinen jono") on tietojenkäsittelytieteessä käytetty abstrakti tietotyyppi, jonka toiminta muistuttaa pinon ja jonon toimintaa. Pakassa on kaksi päätä, joihin molempiin voidaan suorittaa operaatioita. Pakka vastaa käytännössä kuin korttipakkaa kädessäsi, voit ottaa siitä kortteja joko päältä tai alta.


title: Pakka (tietorakenne)

text: Pakan rajapinta koostuu seuraavista operaatioista:


Mielenterveysomaisten keskusliitto – FinFami on vuonna 1991 perustettu sosiaali- ja terveysalan järjestö, johon kuuluu 17 jäsenyhdistystä ympäri Suomea. FinFami on alueellisten omaisyhdistysten keskusjärjestö ja mielenterveyskuntoutujien omaisten valtakunnallinen edunvalvoja.


Mielenterveysomaisten keskusliitto – FinFamin toiminnan tarkoituksena on tukea ja palvella alueellisia jäsenyhdistyksiä työssä mielenterveysomaisten hyväksi. Keskusliitto lisää mielenterveysomaisia koskevaa tietoutta ja omaistyön asiantuntijuutta. Sen vaikuttamistyö kohdistuu muun muassa mielenterveysomaisia koskeviin asioihin poliittisessa päätöksenteossa ja palvelujärjestelmän kehittämisessä.
Keskusliitto kehittää omaistyötä yhdessä alueellisten omaisyhdistysten sekä muiden toimijoiden kanssa, osallistuu yhteiskunnalliseen keskusteluun ja ylläpitää kansainvälisiä yhteyksiä. Lisäksi se tukee ja kehittää vapaaehtoisille suunnattua toimintaa.


title: Mielenterveysomaisten keskusliitto – FinFami

text: Keskusliitto julkaisee myös Labyrintti-lehteä, joka on ainoa mielenterveysomaisille suunnattu lehti Suomessa.


text: Mielenterveysomaisten keskusliitto – FinFamin toimintaa rahoittaa Sosiaali- ja terveysjärjestöjen avustuskeskus.


title: FS La Gracieuse (P687)

text: La Gracieuse (runkonumerot P687) on Ranskan laivaston P400-luokan vartioalus.


title: FS La Gracieuse (P687)

text: Alus tilattiin Cherbourgista Constructions Mécaniques de Normandielta. Sen köli laskettiin 26. huhtikuuta 1984 ja alus laskettiin vesille 26. maaliskuuta 1985. Alus otettiin palvelukseen 17. heinäkuuta 1987.


title: FS La Gracieuse (P687)

text: Palvelukseen otettaessa alus sijoitettiin Ranskan Polynesiaan ja se saapui Papeeteen 13. lokakuuta 1987. Alus siirrettiin 24. heinäkuuta 1996 Ranskan Guyunaan Dégrad des Cannesiin, mistä se siirtyi 1. elokuuta 2005 Brestiin. Alus siirrettiin 23. helmikuuta 2009 Martiniquelle Fort de Franceen, jossa se korvasi 24. maaliskuuta "La Fougueusen".


title: Celio

text: Celio on Rooman yhdeksästoista rione, jota ympäröivät lännessä Ripa, luoteessa Campitelli, koillisessa Monti, idässä ja etelässä Aurelianuksen muuri sekä lounaassa San Saba. Sen koko on noin 83 hehtaaria, väkiluku 2 700 ja väestötiheys 3 300 asukasta neliökilometrillä (2013). Kaupunginosa sijaitsee lähes kokonaan Caeliuksen kukkulalla.


title: Celio

text: Celio tunnetaan parhaiten Rooman suurimmasta amfiteatterista Colosseumista, josta on tullut koko Rooman symboli. Keisari Vespasianus rakensi sen vuosina 69–79 Palatiumin, Esquilinuksen ja Caeliuksen väliseen laaksoon, nykyisen Celion pohjoislaidalle. Colosseumin länsipuolella, Forum Romanumin eteläreunassa on Konstantinuksen riemukaari, joka pystytettiin Mulviuksen sillan taistelun muistoksi vuonna 315. Colosseumin itäpuolella sijaitsevat puolestaan gladiaattorien kasarmina toimineen Ludus Magnuksen rauniot.


title: Celio

text: Hieman etelämpänä, Caeliuksen länsirinteellä on vuonna 398 perustettu Santi Giovanni e Paolon kirkko, joka on pyhitetty kahdelle marttyyrina kuolleelle roomalaissotilaalle. Kirkko on rakennettu sotilaiden kotitalon paikalle, joka sijaitsi antiikinaikaisen, yhä käytössä olevan Clivus Scaurin kadun varrella. Kirkon romaanisen kellotornin paikalla oli antiikin aikoina Claudiuksen temppeli, jonka keisari Nero muutti Domus Aureaan kuuluneeksi valtavaksi nymfaioniksi.


title: Celio

text: Clivus Scaurin eteläpuolella on San Gregorio Magno al Celion seicentotyylinen kirkko, jonka Gregorius I perusti alun perin 575. Hieman idempänä, Caeliuksen huipulla sijaitsevat karolingisen renessanssin aikaisista mosaiikeistaan kuuluisa Santa Maria in Domnica sekä taidekeräilijä Ciriaco Mattein renessanssihuvila Villa Celimontana, joka nykyisin kuuluu Italian maantieteelliselle seuralle. Celion eteläosassa, lähellä Porta Latinaa ovat Johannekselle pyhitetyt San Giovanni a Porta Latinan romaaninen kirkko ja San Giovanni in Oleon renessanssikappeli. Legendan mukaan Johannes yritettiin vuonna 92 keittää elävältä öljyssä kappelin paikalla, mutta selvittyään koettelemuksesta vahingoittumattomana roomalaiset karkottivat hänet Pátmoksen saarelle Kreikkaan.


title: Celio

text: Celion rajat suhteessa naapurikaupunginosiin ovat seuraavat:


title: Christmas Songs

text: Christmas Songs on kalifornialaisen punkyhtye Bad Religionin neljäs kokoelma-albumi, joka julkaistiin 29. lokakuuta 2013 levymerkillä Epitaph Records. Epitaph Records. Se sisältää 8 lainakappaletta tunnetuista joululauluista sekä Andy Wallacen miksaaman version kappaleesta "American Jesus".


title: Christmas Songs

text: Albumi ylsi Billboard 200 -listan sijalle 101.


title: Kadotetut enkelit

text: Kadotetut enkelit ("Lost Angels") on Michael Wellerin kirjoittama elokuva vuodelta 1989. Elokuvassa näyttelevät Donald Sutherland, Amy Locane sekä Beastie Boys -yhtyeen Adam Horovitz ensimmäisessä elokuvaroolissaan. Noin 116-minuuttisen elokuvan on ohjannut Hugh Hudson.


title: Kadotetut enkelit

text: Tavallisen amerikkalaisperheen poika Tim viedään tyttöystävineen yksityiseen psykiatriseen sairaalaan heidän jouduttuaan ongelmiin kotikaupungissaan. Tim on aluksi hämmentynyt, mutta pian hän ystävystyy tohtori Charlesin (Sutherland) kanssa, jolla tuntuu olevan omiakin ongelmia selvitettävänä.


title: Cléber Reis

text: Cléber Janderson Pereira Reis eli Cléber (peliasuissa nimenä on Cléber Reis) on brasilialainen jalkapalloilija, joka edustaa Saksan Bundesliigassa pelaavaa Hamburger SV:tä. Ennen siirtymistään Hamburger SV:hin Cléber pelasi Brasilian Série A:ssa AA Ponte Pretassa ja Corinthiansissa. Hampuriin hän siirtyi vuonna 2014.


title: Hara (kalalaji)

text: Hara eli kirjovirtamonni ("Hara hara") on torpedomonneihin kuuluva makeanveden kalalaji. Hara voi kasvaa enintään 13 cm pituiseksi. Se elää hitaasti virtaavissa puroissa ja joissa. Haraa on tavattu Intian, Nepalin, Myanmarin ja Kiinan alueella. Ihmisillä ei vielä ole ollut käyttöä tälle lajille, mutta sillä on nähty potentiaalia akvaariokalana.


title: FS La Moqueuse (P688)

text: La Moqueuse (runkonumerot P688) on Ranskan laivaston P400-luokan vartioalus.


title: FS La Moqueuse (P688)

text: Alus tilattiin Cherbourgista Constructions Mécaniques de Normandielta. Sen köli laskettiin 4. lokakuuta 1984 ja alus laskettiin vesille 8. huhtikuuta 1986. Alus otettiin palvelukseen 18. huhtikuuta 1987.


title: FS La Moqueuse (P688)

text: Palvelukseen otettaessa alus sijoitettiin sisaraluksensa "La Glorieusen" kanssa Uuteen Kaledoniaan Nouméauhun, missä ne korvasivat vartioaluksina "La Dieppoisen" ja "La Dunkerquoisen".


title: William Hill

text: William Hill Plc on yksi Ison-Britannian suurimmista vedonvälittäjistä. Se on listattuna Lontoon pörssiin ja on mukana FTSE 250 -indeksissä. 2. elokuuta 2013 lähtien sen markkina-arvoksi merkittiin 4,07 miljardia puntaa.


title: William Hill

text: William Hill perusti yrityksen vuonna 1934, jolloin rahapelien pelaaminen oli vielä laitonta Britanniassa. Se vaihtoi omistajaa moneen kertaan. Ensin sen osti Sears Holdings vuonna 1971, sitten Grand Metropolitan vuonna 1988 ja Brent Walker vuonna 1989.


title: William Hill

text: Syyskuussa 1996 Brent Walker sai takaisin 117 miljoonaa puntaa William Hillin 685 miljoonan punnan myyntihinnasta, kun Grand Metropolitanin todettiin myydessä liioitelleen yrityksen liikevoittoa.


title: William Hill

text: Vuonna 1997 japanilainen investointipankki Nomura osti William Hillin 700 miljoonan punnan LBO-hankintana, kun Brent Walker musertui yli 1,3 miljardin punnan velkataakan alla jouduttuaan Serious Fraud Officen petostutkinnan kohteeksi. Kaksi Brent Walkerin johtajaa sai petoksesta vankilatuomion.


title: William Hill

text:
Helmikuussa 1999 luovuttiin ehdotetusta pörssiin listautumisesta ”heikon kiinnostuksen” vuoksi ja Nomura siirsi William Hillin sen sijaan yksityistä pääomaa hallinnoivien rahoitusyhtiöiden Cinvenin ja CVC Capital Partnersin omistukseen 825 miljoonalla punnalla.
William Hill listattiin Lontoon pörssiin viimein vuonna 2002. Seuraavana vuonna toimitusjohtaja David Harding sai 2,84 miljoonan punnan bonuksen, minkä seurauksena hänestä tuli vuoden 2003 Britannian parhaiten palkattu yritysjohtaja.


title: William Hill

text: Yritys osti vuonna 2002 Sunderland Greyhound Stadiumin ja vuonna 2003 Newcastle Greyhound Stadiumin.


title: William Hill

text: Kesäkuussa 2004 toimitusjohtaja David Harding myi 5,2 miljoonan punnan edestä osakkeita avioeronsa rahoittamiseksi ja aiheutti sillä osakkeen arvon laskun, joka vähensi koko yrityksen arvoa 75 miljoonalla punnalla.


title: William Hill

text: Vuonna 2005 William Hill osti 624 vedonlyöntiliikettä Isosta-Britanniasta, Irlannista, Isle of Maniltä ja Jerseystä Stanley Leisurelta 504 miljoonalla punnalla. Hankinta teki William Hillistä hetkeksi Ladbrokesia suuremman Britannian vedonlyöntimarkkinoilla liikkeiden määrän, mutta ei liikevaihdon suhteen. Office of Fair Trading pakotti William Hillin myymään 78 624:stä Stanley-liikkeestä reilun kilpailun takaamiseksi.


title: William Hill

text: Koska William Hillin epäiltiin maksaneen Stanley-liikkeistä liikaa, se poistettiin FTSE 100 -indeksistä joulukuussa 2005.


title: William Hill

text: Vuonna 2008 toimitusjohtajaksi tuli Ralph Topping. Jätettyään Strathclyden yliopistossa opiskelun kesken itseään ”riiviöksi” nimittänyt Topping alkoi vuonna 1973 työskennellä lauantaisin William Hillin vedonlyöntiliikkeessä Hampden Parkin lähellä Glasgow’ssa. Pikkuhiljaa hän kipusi yrityksen arvoasteikossa yhä ylemmäksi.


title: William Hill

text: Marraskuussa 2008 William Hillistä tuli kumppani Orbisin (myöhemmin OpenBet) ja israelilaisen Playtech-ohjelmistoyrityksen kanssa parantaakseen epäonnistunutta verkkotoimintaansa.


title: William Hill

text: Sopimuksen ehtojen mukaisesti William Hill maksoi Playtechin perustajalle Teddy Sagiille 144,5 miljoonaa puntaa erilaisista voimavaroista ja tytäryhtiöistä. Näihin kuului lukuisia nettikasinosivustoja, joita William Hill edelleen pyörittää nimellä WHG. Playtech otti 29 prosentin omistuksen uudesta William Hill Online -kokonaisuudesta.


title: William Hill

text: Yritys menetti 26 miljoonaa puntaa luopuessaan aikaisemmasta talonsisäisestä järjestelmästä. Kesäkuussa 2009 William Hill kannatti kumppaniaan Playtechiä, vaikka se menetti neljäsosan pörssimarkkina-arvostaan tulosvaroituksen vuoksi.


title: William Hill

text: William Hillin toiminta on maailmanlaajuista ja sillä on noin 16 600 työntekijää Ison-Britannian, Irlannin ja Gibraltarin pääkonttoreissa. Se tarjoaa vedonlyöntipalveluja niin puhelimen ja Internetin kautta kuin 2 300 lisensioidussa vedonlyöntiliikkeessä eri puolilla Isoa-Britanniaa. Yhdessä ne muodostavat Britannian suurimman rahapelialan yrityksen, jonka hallussa on 25 prosenttia Ison-Britannian ja Irlannin markkinoista. Rotherhamissa, Englannin South Yorkshiren maakunnassa sijaitsevat puhelinvedonlyönnin puhelinkeskukset ottivat vuoden 2007 Grand National -laukkakilpailun aikaan vastaan 125 000 vetoa. Yrityksen mukaan sen vedonlyöntiliikkeissä käsitellään tavallisena päivänä yli miljoona vetolipuketta.


title: William Hill

text: Verkossa toimivan urheiluvedonlyönnin lisäksi William Hill tarjoaa nettikasinopelejä, ”taitopelejä”, nettibingoa ja nettipokeria. Gambling Act 2005 -lain tultua voimaan voittoa ovat parantaneet pelikoneet liikevaihdon pudotessa muilla alueilla.


title: William Hill

text: Vuodesta 2004 William Hill pyöritti omaa kaapelitelevisiokanavaa kahden vuoden ajan, ja nyt se tuottaa talonsisäisesti suoria lähetyksiä suoraan vedonlyöntiliikkeisiin. Lähetykset kuvataan Leedsin studiolla. Ne lähetetään samanaikaisesti liikkeiden radiolähetyksen kanssa ja tarjoavat ainutlaatuisen palvelun potentiaalisille asiakkaille.


title: William Hill

text: Elokuussa 2010 William Hill aloitti koulutusohjelman yli 10 000 henkeä käsittävälle henkilökunnalleen päästäkseen eroon alaikäisten vedonlyönnistä liikkeissään.


title: William Hill

text: Liikealan ammattiliitot Community ja Unite ovat arvostelleet tapaa, jolla William Hill kohtelee liikkeissä toimivia työntekijöitään. Erityisesti kritiikin kohteena oli henkilökunnan asettaminen riskille alttiiksi pakottamalla heidät työskentelemään liikkeessä yksin ja palkattoman ylityön teettäminen työpäivän päätteeksi.


title: William Hill

text: Marraskuussa 2008 UBS:n analyytikot ilmaisivat ”huolensa” yrityksen yli miljardin punnan velkamäärästä, joka myöhemmin vahvistettiin 1,5 miljardiksi punnaksi. Vuonna 2009 yritys teki sekä uudelleenmerkinnän että joukkovelkakirjan yrittäessään uudistaa velkaansa.


title: William Hill

text: Vuodesta 2001 vuoteen 2009 William Hill maksoi kansanedustaja George Howarthille 30 000 puntaa vuodessa parlamentaarisen neuvonantajan palveluksista. William Hillin palkkakirjoilla ollessaan Howarth esitti muutoksia vuoden 2003 budjettiehdotukseen, jossa esitettiin henkilöiden välisten vetojen ankarampaa verotusta. Howarth jätti paikan vuoden 2009 kuluskandaalin jälkeen.


title: William Hill

text: William Hillin uutissivusto toimii urheilusivun sisarkanavana, joka tarjoaa verkossa urheiluun ja hevosurheiluun liittyviä haastatteluja, asiaohjelmia ja muuta sisältöä.


title: William Hill

text: William Hill tarjoaa monia eri interaktiivisia mediapalvelun muotoja liikkeidensä ja Internetin kautta. Laukkakilpailuista suoria lähetyksiä tarjoava William Hill Radio -radiokanava on ollut olemassa jo kymmenen vuotta. Se lähettää suoria selostuksia, uutisia ja ennakkoarvioita. Sekä uutissivustolta että iTunesista voi ladata monenlaisia video- ja äänipodcasteja. Kesäkuussa 2010 William Hill laajensi kattavuuttaan urheiluvedonlyönnin saralla pelin aikana pyörivällä in-play-radiolla.


title: William Hill

text: William Hill tekee päivittäistä lähetystä joka puolella Britanniaa sijaitseviin vedonlyöntiliikkeisiinsä. Leedsin toimistolta suorana tehty lähetys on ensimmäinen tämän tyylinen promootio rahapelien ja vedonlyönnin alalla.


title: William Hill

text: Vuonna 2009 William Hill siirsi nettipelien ja kiinteiden kertoimien pelien osaston Gibraltarille veronkiertotarkoituksessa. Gibraltarilla William Hill on Gibraltar Betting and Gaming Associationin (GBGA) jäsen. Aikaisemmin yrityksen verkkotoiminnot sijaitsivat Alankomaiden Antillien veroparatiisissa, mutta vuonna 2007 tuli voimaan laki, joka kielsi EEA-maiden ulkopuolisia rahapeliyrityksiä mainostamasta Britanniassa.


title: William Hill

text:
Maaliskuussa 2009 William Hill sulki 14 liikettä Irlannissa, minkä seurauksena 53 ihmistä menetti työpaikkansa. Helmikuussa 2010 julkistettiin, että loppujen 36 Irlannissa olevan liikkeen toimintaa arvioitiin ja vireillä oli mahdollisesti ristiriitaisia tunteita herättävien peliautomaattien tuominen irlantilaisiin liikkeisiin.
William Hill joutui vuonna 2008 luopumaan toiminnastaan Italiassa vain kahden vuoden yrittämisen jälkeen. Tämä epäonnistuminen maksoi yritykselle miljoona puntaa tuhlattujen sijoitusten muodossa. Espanjassa William Hillin yhteistyönä tehty toiminta loppui tammikuussa 2010, jolloin heidän yhteistyökumppaninsa Codere osti William Hillin 50 prosentin omistusosuuden yhdellä eurolla. Toiminnan alkaessa huhtikuussa 2008 molemmat osapuolet sijoittivat siihen 10 miljoonan euron alkupääoman. William Hill menetti tässä laajennusyrityksessä 11,6 miljoonaa puntaa vuonna 2008 ja 9,3 miljoonaa puntaa vuonna 2009.


title: William Hill

text: Syyskuussa 2009 osallistui tarjouskilpailuun Intian ensimmäisestä nettirahapeliluvasta. He ilmaisivat kiinnostuksensa tulla Intian markkinoilla kaukaisen Himalajan alueen nimeltä Sikkim kautta.


title: William Hill

text: Kesäkuussa 2012 William Hill laajensi toimintansa Nevadaan, ainoaan Yhdysvaltain osavaltioon, joka sallii kokonaisvaltaisen urheiluvedonlyönnin. Se osti sieltä kolme urheiluvedonlyöntiketjua, Lucky's, Leroy’s ja Club Cal Nevan satelliittitoiminnot, yhteensä 53 miljoonalla dollarilla. Sopimuksentekohetkellä William Hill sai hallintaansa 55 prosenttia osavaltion urheiluvedonlyöntipaikoista ja 11 prosenttia osavaltion laajuisesta liikevaihdosta. Kaikki kolme ketjua nimettiin uudelleen William Hill -brändillä.


title: William Hill

text: Vuonna 2007 William Hill uhkasi lopettaa lukuisten eri laukkakilpailujen sponsoroinnin, koska sille tuli kiistaa TurfTV:stä kilparatojen kanssa. TurfTV:tä kiivaimmin arvostellut William Hill joutui myöhemmin nöyryyttävästi perääntymään. Se ryhtyi TurfTV-kanavan tilaajaksi tammikuussa 2008.


title: William Hill

text: Elokuussa 2009 William Hill alkoi sponsoroida Espanjan La Ligassa pelaavaa Málaga CF -jalkapallojoukkuetta.


title: William Hill

text: Se sponsoroi myös vuosittain jaettavaa William Hill Sports Book of the Year -palkintoa. Tämä palkinto on ”omistautunut erinomaisen ansiokkaan urheilukirjoittamisen palkitsemiseen”.


title: William Hill

text: Toukokuussa 2008 Advertising Standards Authority (ASA) kielsi William Hilliä esittämästä televisiomainosta, jossa heidän mukaansa ”hyväksyttiin sosiaalisesti vastuuton vedonlyöntikäytös”.


title: William Hill

text: Lokakuussa 2009 ASA kielsi julisteen ja valtakunnallisen lehtimainoksen, jossa luvattiin ”100 £ EDESTÄ ILMAISIA VETOJA”. Mainoksen todettiin olevan ”todennäköisesti harhaanjohtava” ja rikkovan Committee of Advertising Practice -komitean ”todenmukaisuutta” koskevaa säännöstä.


title: William Hill

text:
Maaliskuussa 2010 ASA kielsi mainoksen, jossa sanottiin ”William Hillillä parhaat hinnat: FAKTA”. Se rikkoi useita Committee of Advertising Practicen säännöksiä, mukaan lukien ”todeksi osoittamiseen”, ”todenmukaisuuteen” ja ”rehellisyyteen” liittyviä säännöksiä.
Syyskuussa 2011 William Hill teki tv-mainoksen, jossa soi vuoden 2005 sinkkubiisi A Bit Patchy.


title: William Hill

text: Syyskuussa 2012 ASA kielsi mainokset, joissa luki ”parhaat hinnat parhaille hevosille” ja ”parhaat hinnat parhaille joukkueille”. Ne rikkoivat useita Committee of Advertising Practicen säännöksiä, mukaan lukien ”harhaanjohtavaan mainontaan”, ”todeksi osoittamiseen” ja ”vertailuun” liittyviä säännöksiä. ASA kielsi myös toisen mainoksen, jossa väitettiin ”taatusti parhaat kertoimet”, koska se oli harhaanjohtavaa.


title: World U-17 Hockey Challenge

text: World U-17 Hockey Challenge on Kanadan jääkiekkoliiton, Hockey Canadan järjestämä kansainvälinen juniorijääkiekkoturnaus alle 17-vuotiaiden maajoukkueille Kanadassa. Kanada on osallistunut turnaukseen aina alueellesilla joukkueilla, useimmiten viidellä, mutta syksyn 2014 turnaukseen maa osallistui mustalla, valkoisella ja punaisella sekajoukkueella. Hockey Canada perusti turnauksen alun perin kehittääkseen Kanadan juniorimaajoukkueita. WHC on pelattu useimmiten samoihin aikoihin kuin alle 20-vuotiaiden MM-kilpailut eli vuodenvaihteessa.


title: World U-17 Hockey Challenge

text: WHC on alun perin nimeltään Quebec Esso Cup, jota pelattiin joka toinen vuosi Québecin kaupungissa vuosina 1986, 1988 ja 1990. Vuodesta turnaus on kulkenut nykyisellä nimellään. WHC:tä ei pelattu vuosina 1991, 1999, 2003 ja 2007, jolloin Kanadassa järjestettiin talviurheilukilpailut. Vuosina 1998 ja 2014 turnaus on järjestetty kahdesti. Suomi on voittanut Quebec Esso Cupin kultaa vuonna 1990. 1973-ikäluokan mestarijoukkueeseen kuului mm. Sami Kapanen ja Jere Lehtinen. Suomi voitti myös WHC:n hopeaa vuosina 1995 ja 2018 sekä pronssia syksyllä 1998.


title: Antrasykliinit

text: Antrasykliinit ovat ryhmä solunsalpaajina syöpien hoidossa käytettäviä antibiootteja. Antrasykliineille on tunnusomaista tetrasyklinen perusrakenne, joka koostuu sykloheksyyliryhmästä, hydroksyloidusta bentseeniryhmästä, p-kinoniryhmästä ja bentseeniryhmästä. Tetrasyklisen rengasrakenteeseen on asemassa 7 sijaitsevaan hiileen kiinnittynyt glykosidisella sidoksella aminosokeriryhmä. Luonnossa antrasykliinejä esiintyy "Streptomyces"-suvun bakteereissa ja tämän lisäksi niistä on kehitetty useita synteettisiä ja puolisynteettisiä analogeja ja johdannaisia.


title: Antrasykliinit

text: Antrasykliineillä on bakteereja tappavia ominaisuuksia, mutta varsinaisina yleiskäyttöisinä antibiootteina niitä ei ole niiden haittavaikutusten ja myrkyllisyyden vuoksi käytetty. Ensimmäisen kerran antrasykliinien syöpäsoluja tappava ominaisuus raportoitiin vuonna 1959. Antrasykliinien vaikutusmekanismista ei ole täyttä yksimielisyyttä ja useita vaikutusmekanismeja on esitetty. Antrasykliinit voivat estää DNA:n jakautumisen joko interkalatoitumalla DNA:n kaksoiskierteen väliin tai katkaisemalla juosteen. Kaksoiskierteen katkeaminen johtuu antrasykliineista muodostuvien radikaalien muodostumiseen. Nämä radikaalit muodostavat elimistössä superoksidi- ja hydroksyyliradikaaleja, jotka vaurioittavat DNA:ta. Antrasykliinit voivat myös muodostaa kompleksin Fe-ionin kanssa ja tämä kompleksi sitoutuu voimakkaasti DNA:han. Tämä kompleksi voi myös katalysoida Fenton-reaktiota, jossa muodostuu hydroksyyliradikaaleja.


title: Antrasykliinit

text: Kliinisessä käytössä olevia tai käytettyjä antrasykliinejä ovat muun muassa daunorubisiini, doksorubisiini, aklarubisiini, pirarubisiini, epirubisiini, idarubisiini ja amrubisiini. Antrasykliinejä käytetään erityisesti leukemian hoidossa, mutta myös useita kiinteitä kasvaimia muodostavissa syöpätaudeissa. Merkittävimpiin antrasykliinien haittavaikutuksiin kuuluu niiden sydäntoksisuudesta pitkäaikaisessa käytössä aiheutuva sydänvaurio.


title: Kgalemang Motsete

text: Kgalemang Tumedisco Motsete (24. syyskuuta 1899 Serowe–1974 Mahalapye) – botswanalainen kirjailija, säveltäjä ja poliitikko.


title: Kgalemang Motsete

text: Hän on sanoittanut ja säveltänyt Botswanan kansallislaulun.


title: Kgalemang Motsete

text: Hänen kuvansa on 20 pulan setelissä.


title: Crossosomataceae

text: Crossosomataceae on pieni,12-lajinen kasviheimo, joka kuuluu koppisiemenisten Crossosomatales lahkoon.


title: Crossosomataceae

text: Heimon kasvit ovat kausivihantia ja paljon haarovia pensaita, joiden lehtiasento on kierteinen (vuorottainen) tai vastakkainen. Lehdet ovat pienehköjä, ehytlaitaisia ja tav. pienikorvakkeellisia. Kukat ovat tavallisesti kaksineuvoisia; kun ne ovat yksineuvoisia, on kasvi sekasopuinen tai yksikotinen. Kukat ovat usein lehtihankaisia ja sijaitsevat yksittäin. Ne ovat 3-6-, tavallisesti 4-5-lukuisia, ja tavallisesti niissä on mesiäinen. Pohjus on enemmän tai vähemmän maljamainen ns. hypanthium. Verhiö ja teriö ovat erilehtisiä. Heteitä on vähintään neljä, usein paljon, ja ne voivat olla kimpuissa. Sikiäin on tavallisesti 1-5-lehtinen, joskus jopa 9-lehtinen, ja emit ovat erillisiä. Siemenaiheita on kahdesta useaan kussakin sikiäimessä. Hedelmä on tuppilo, ja siemenessä on vaippa eli arillus. Kromosomiluku n = 6.


title: Crossosomataceae

text: Heimo kasvaa lounaisessa Pohjois-Amerikassa.


title: Crossosomataceae

text: Heimon 12 lajia kuuluu neljään sukuun. Cronquistin luokitusjärjestelmässä (1981) heimo sisällytettiin Rosales-lahkoon, ja Takhtajan (1997) vei sen omana lahkonaan alaluokkaan Rosidae. Eräissä varhaisissa DNA-molekyyliin perustuvissa tutkimuksissa se sijoitettiin kurjenpolvikasvien (Geraniaceae) yhteyteen. Läheisin sukulaisheimo nykykäsityksen mukaan on kuitenkin Stachyuraceae.


title: Crossosomataceae

text: Suvut:


title: Angelina

text: Angelina on naisen etunimi, Angela-nimen latinalainen diminutiivimuoto.


title: Angelina

text: Suomessa nimi Angelina on marraskuuhun 2014 mennessä annettu 683 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Angelinan nimipäivä on 8. joulukuuta.


title: Petri Kauppinen

text: Petri Kauppinen toimii palvelupäällikkönä Suomen Hoivatilat Oyj:ssä. Aiemmin hän toimi Sotkamon kunnanjohtajana johon virkaan hänet valittiin vuonna 2008. Sotkamon kunnanjohtajan virkaan hänsiirtyi Pudasjärven elinkeinojohtajan virasta. Vuonna 2014 hän lähti mukaan Pudasjärven johtajakisaan. Sotkamon kunnanjohtajan tehtävästä hänet kutsuttiin PKY-Laatu Oy:n varatoimitusjohtajaksi. Kauppinen on koulutukseltaan filosofian maisteri.


title: Tinkara Kovač

text: Tinkara Kovač (s. 3. syyskuuta 1978 Koper) on slovenialainen laulaja, joka edusti maataan vuoden 2014 Eurovision laulukilpailussa kappaleella "Spet", joka muutettiin euroviisuja varten englanninkieliseksi kappaleeksi "Round And Round". Kovač sijoittui finaalin toiseksi viimeiseksi eli sijalle 25. Kovačilla on myös muita hittejä kuten "Spezzacuori". Lisäksi hän on tehnyt kaksi studioalbumia Sloveniassa sekä muita äänitteitä Italiassa ja Dallasissa, Yhdysvalloissa. Kovačilla on oma levytysyhtiö nimeltään NAI.


title: Testaccio

text: Testaccio on Rooman kahdeskymmenes rione, jota ympäröivät lännessä ja luoteessa Tiberjoki, koillisessa Ripa, idässä San Saba ja etelässä Aurelianuksen muuri. Sen koko on noin 66 hehtaaria, väkiluku 8 300 ja väestötiheys 12 500 asukasta neliökilometrillä (2013).


title: Testaccio

text: Testaccion maasto on alavaa lukuun ottamatta sen keskellä kohoavaa keinotekoista Monte Testaccion kukkulaa. Se toimi Rooman valtakunnan aikoihin Rooman jokisataman Emporiumin kaatopaikkana, jonne tuotiin kasoittain saviruukun kappaleita. Kukkulan länsipuolelle rakennettiin 1800-luvun lopussa kaupungin teurastamo ja työväenluokkainen asuinalue. Teurastamo lopetti toimintansa vuonna 1975, ja sen tiloissa toimii nykyään Rooman nykytaiteen museo. Kaupunginosasta on tullut muutenkin huomattava kulttuurielämän keskus, ja sinne on avattu paljon perinteistä roomalaista ruokaa tarjoilevia ravintoloita.


title: Testaccio

text: Testaccion kaakkoisreunalla, keskellä Aurelianuksen muuria kohoaa marmorilla päällystetty Cestiuksen pyramidi, jonka preettori Gaius Cestius Epulon rakennutti hautapaikakseen noin 20 eaa. Pyramidin vieressä on protestanttinen hautausmaa, jonne on haudattu monia Roomassa asuneita ulkomaalaisia kirjailijoita ja taiteilijoita, kuten englantilaiset runoilijat John Keats ja Percy Bysshe Shelley sekä suomalainen kuvanveistäjä Johannes Takanen. Tiberjoen rannalla sijaitsee myös toinen antiikinaikainen rakennelma – 487 metriä pitkä ja 60 metriä leveä, tuffikivestä muurattu Aemiliuksen portiikki, joka toimi Rooman valtakunnan aikoina jokisataman varastorakennuksena.


title: Testaccio

text: Testaccion rajat suhteessa naapurikaupunginosiin ovat seuraavat:


title: Stella Mwangi

text: Stella Mwangi on norjalais-kenialainen laulaja. Hän edusti Norjaa Eurovision laulukilpailussa vuonna 2011 kappaleella "Haba Haba". Stellan kappaleita on käytetty useissa suosituissa kansainvälisissä televisio-ohjelmissa kuten ja elokuvissa ja Save the Last Dance 2.


title: Stella Mwangi

text: Stella syntyi Keniassa vuonna 1986, ja asui siellä viisi vuotta ennen kuin hänen perheensä muutti Norjaan. Stellan isä kuoli vuonna 2012. Mwangi sai isältään paljon inspiraatiota musiikkiinsa.


title: Stella Mwangi

text: "Haba Haba" sijoittui Norjan listaykköseksi vuonna 2011. "Lookie Lookie" sijoittui Afrikan listan neljänneksi vuonna 2011, ja "Hula Hoop" kuudenneksi samana vuonna.


title: Murheen mailla II 2007–2014

text: Murheen mailla II 2007–2014 on Kotiteollisuuden toinen kokoelma-albumi. Kolmesta cd:stä koostuva albumi julkaistiin 17. lokakuuta 2014. Kokoelman ensimmäinen cd sisältää hittejä sekä uudet, ennenjulkaisemattomat kappaleet "Helvetti jäätyy" ja "Yhtälö". Toinen cd sisältää kappaleita vuoden 2011 "Kalevan miekka" -EP:ltä sekä muita harvinaisia kappaleita. Kolmas cd, nimeltään "Sotakoira III", sisältää cover-kappaleita.


title: Murheen mailla II 2007–2014

text: Levyn ensimmäisen painoksen kansissa on painovirhe, kappaletta numero 10 "Puhetta" ei ole levyllä.


title: Murheen mailla II 2007–2014

text: Levyltä julkaistiin 26. syyskuuta 2014 sinkkuna "Helvetti jäätyy" -kappale, josta tehtiin myös musiikkivideo.


title: Murheen mailla II 2007–2014

text:
Sävellykset Hynynen, Hongisto, Sinkkonen (ellei toisin mainita). Sovitukset Hynynen, Hongisto, Sinkkonen, Karmila, Holopainen (ellei toisin mainita). Sanoitukset Jouni Hynynen.Suluissa alkuperäinen esittäjä.
Julkaistu 26. syyskuuta 2014.


title: Sam Hornish Jr.

text: Samuel Jon Hornish Jr. (s. 2. heinäkuuta 1979 Defiance, Ohio) on yhdysvaltalainen autourheilija, joka kilpailee kaudella 2014 sekä NASCAR Sprint Cup Seriesissä ja NASCAR Xfinity Seriesissä.


title: Sam Hornish Jr.

text: Hornish aloitti autourheilu-uransa kartingin parista, kuten moni muukin kuljettaja. Vuonna 2000 Hornish debytoi IndyCar Seriesissä PDM Racingin autolla. Hän oli tuon kauden aikana parhaimmillaan kolmas. Seuraavaksi kaudeksi Hornish siirtyi Panther Racingille ja voittikin sarjan kahtena seuraavana kautena tullen sarjan historian ensimmäiseksi tuplamestariksi. Hornish voitti IndyCar Seriesin vielä kaudella 2006. Kausi 2007 jäi hänen viimeisekseen sarjassa. Hornish kilpaili vuosina 2000-2007 IndyCarissa 119 kilpailua, joista hän otti 19 voittoa sekä kymmenen paalupaikkaa. Vuonna 2006 Hornish debytoi myös NASCAR Xfinity Seriesissä, jossa hän tuli toiseksi kaudella 2013 yhteispisteissä. Hornish on voittanut tähän mennessä sarjassa kolme osakilpailua. Vuonna 2007 Hornish aloitti ajamaan myös NASCAR:in toisessa luokassa, Sprint Cup Seriesissä. Siinä hän on sijoittunut yhdeksän kertaa kymmenen parhaan joukkoon, mutta ei ole vielä voittanut kertaakaan.


title: Sam Hornish Jr.

text: Hornish on myös toiminut SpeedTV:n asiantuntijana. Vuonna 2007 hänestä tuli brittiläisen lastenohjelman Lauri kilpa-auton kertoja. Hornish on naimisissa ja hänellä on kolme lasta.


title: Johan Westerby

text: Johan Johaninpoika Westerby (29. huhtikuuta 1729 Tuusula - 13. toukokuuta 1804 Tuusula) oli palkittu talollinen ja peltojen raivaaja.


title: Johan Westerby

text: Westerbyn vanhemmat olivat Johan Henrikinpoika ja Maria Eerikintytär. Ruotsin Isänmaallinen Seura palkitsi vuonna 1776 Tuusulan Ruotsinkylässä asuneen Westerbyn, tai hänen sukunimekseen virheellisesti Westerbergin ja asuinpaikakseen Porvoon käsittäen, esimerkillisenä maatalouden edistäjänä. Westerbylle palkintoa Tukholmassa esitti Hämeen läänin tuleva maaherra Anders de Bruce. Myös Johan Westerberg -nimisen henkilön tosin tiedetään tulleen hopeamitalilla palkituksi raivaustoiminnasta. Westerbyn ansiona pidettiin muun muassa isojaon päättymisen jälkeen tehtyjä ja tehokkaasti viljeltyjä ojitettuja peltosarkoja, mutta hänet tunnettiin Tuusulassa myös hänen myllylle tekemästään sorastetusta ja ojitetusta viivasuorasta tiestä. Westerby sai viljasatona jopa 20-kertaisen määrän jyviä, kun tavallinen määrä oli vain neljä- tai kuusinkertainen. Hän kuivatti soita viljelyyn ja muutti arvottomana pidettyä niitymaata pelloksi. Oman pojan verovapaan torpan ohella hänellä oli tilallaan kaksi päivätöitä tekevää torpparia. Westerby asui koko ikänsä kotitilallaan Tuusulan Ruotsinkylässä, jonka isännäksi hän oli tullut jo 1755 isänsä kuoltua.


title: Johan Westerby

text: Westerbyn puoliso vuodesta 1754 oli Maria Johanintytär (1735-1807). Perheeseen syntyneistä useista lapsista vain neljä kasvoi aikuiseksi ja heistäkin poika Johannes kuoli 25-vuotiaana. Johanneksen syntyessä 1764 hänen isänsä nimitettiin kuudennusmieheksi kotiseurakunnassaan.


title: I Kathimeriní

text: I Kathimeriní (, ”Jokapäiväinen”) on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuodesta 1919. Lehdestä julkaistaan myös englanninkielistä versiota "Ekathimerini" eli "Kathimerini English Edition".


title: I Kathimeriní

text: "Kathimerinín" päivittäinen levikki on 46 000 ja sunnuntainumerolla 132 000. Lehteä luonnehditaan usein konservatiiviseksi laatulehdeksi. Lehti on puoluekannaltaan keskusta-oikeistolainen ja se on tukenut aiemmin konservatiivista Uusi demokratia -puoluetta.


title: I Kathimeriní

text: Lehden perustaja oli Geórgios Vláchos. Hänen tyttärensä Eléni Vláchou jatkoi isänsä työtä, mutta lakkautti lehden protestina Kreikan sotilasjuntan vallan ajaksi.


title: Ron Spanuth

text: Ron Spanuth (s. 25. maaliskuuta 1980) on saksalainen uransa päättänyt maastohiihtäjä. Hän voitti MM-pronssia 4×10 kilometrin viestistä vuoden 2001 MM-kisoista Lahdesta. Vuonna 2000 Spanuth voitti myös nuorten MM-kultaa Štrbské Plesosta Slovakiasta 10 kilometrin vapaan hiihtotavan kilpailusta. Spanuth kilpaili maastohiihdon maailmancupissa kaudet 1999–2001. Hänen paras sijoituksensa oli neljäs Soldier Hollow’n 30 kilometrin vapaan hiihtotavan kilpailusta vuodelta 2001. Spanuth lopetti uransa vuonna 2002 vain 22-vuotiaana.


title: Eléftheros Týpos

text: Eléftheros Týpos (, ”Vapaa lehdistö/paino”) on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuodesta 1983. Lehti on poliittiselta suuntautumiseltaan liberaalis-konservatiivinen ja se on ollut kytköksissä konservatiiviseen Uusi demokratia -puolueeseen.


title: Eléftheros Týpos

text: Lehden levikki on 35 795.


title: Eleftherotypía

text: Eleftherotypía () on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuodesta 1975 ja se oli ensimmäinen lehti, joka perustettiin Kreikkaan sotilasjuntan jälkeen. Lehti on poliittiselta suuntautumiseltaan vasemmistoliberaali ja sillä on ollut kytköksiä sosiaalidemokraattiseen PASOK-puolueeseen.


title: Eleftherotypía

text: Lehden levikki on 38 000 ja sunnuntaipainoksella 122 000. Lehdellä on ollut talousongelmia vuodesta 2011 ja sen ilmestymisessä on ollut katkoksia.


title: Vetle Sjåstad Christiansen

text: Vetle Sjåstad Christiansen (s. 12. toukokuuta 1992 Geilo) on norjalainen ampumahiihtäjä. Hän debytoi ampumahiihdon maailmancupissa kaudella 2012-13. Myös Christiansenin isoveli Eirik Robert Christiansen on ampumahiihtäjä.


title: Vetle Sjåstad Christiansen

text: Ensimmäiset maailmancupin pisteensä Christiansen saavutti vuonna 2012 oltuaan Östersundin sprintissä 23. Kymmenen parhaan joukkoon hän sijoittui ensimmäisen kerran oltuaan kymmenes Hanty-Mansijskin sprintissä 2013. Christiansen saavutti ensimmäisen palkintokorokepaikkansa takaa-ajokilpailussa Hochfilzenissä joulukussa 2018, kun hän oli kolmas.


title: Vetle Sjåstad Christiansen

text: Vuonna 2013 hän voitti EM-kisoista kultaa sprintistä ja hopeaa takaa-ajosta. Pariviestissä hän sai pronssia 2016, hopeaa 2017 ja kultaa 2018. Christiansen on myös moninkertainen nuorten ja junioreiden MM-mitalisti; hänellä on yksi kulta, kolme hopeaa ja viisi pronssia. EM-kilpailujen nuorten sarjassa hän sai kaksi kultaa, yhden hopean ja yhden pronssin.


title: Estía

text: Estía () on kreikkalainen päivittäin ilmestyvä sanomalehti, jota julkaistaan Ateenassa. Se on perustettu vuonna 1876.


title: Estía

text: "Estía" oli alun perin kirjallisuuslehti. Se on nimetty kreikkalaisen mytologian Hestia-jumalattaren mukaan. Lehti muutettiin uutisia julkaisevaksi sanomalehdeksi vuonna 1894. Lehteä julkaistiin konservatiivisten piirien suosimassa katharevousa-kielimuodossa 1990-luvulle saakka, vaikka muoto oli hylätty virallisessa käytössä vuonna 1976. Vielä nykyäänkin lehti käyttää kreikan polytonista ortografiaa, joka hylättiin virallisessa käytössä vuonna 1982.


title: Estía

text: Lehden ensimmäinen numero ilmestyi painoteknisen virheen johdosta niin, että sen etusivu tuli takasivuksi ja sivu 2 etusivuksi. Lehti jatkoi perinnettä vuoteen 1997, jolloin siitä piti luopua, kun julkaisujärjestelmä muutettiin tietokoneperusteiseksi. Lehti on painoasultaan edelleen hyvin perinteisen näköinen.


title: Éthnos

text: Éthnos (, ”Kansa”) on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuosina 1930–1970 ja uudelleen sotilasjuntan ajan jälkeen vuodesta 1981, tuolloin ensimmäisenä kreikkalaisena sanomalehtenä tabloidimuodossa.


title: Éthnos

text: Lehti on ollut yksi Kreikan suosituimpia. Sen levikki on 33 000 ja sunnuntaipainoksella 103 000. Lehti on poliittiselta kannaltaan vasemmistoliberaali ja sillä on ollut kytköksiä sosiaalidemokraattiseen PASOK-puolueeseen.


title: Petri Grönholm

text: Petri Grönholm (s. 15. marraskuuta 1993) on suomalainen futsalpelaaja, joka edustaa Futsal-liigassa pelaavaa Leijona Futsal:ia. Grönholmin kasvattajaseura on KaVo. Hän debytoi Ilveksen paidassa Futsal-liigassa kaudella 2012-13. Grönholm on kaksinkertainen Suomen-mestari kausilta 2012-2013 ja 2013-2014.


title: Petri Grönholm

text: Grönholm on myös pelannut Suomen futsalmaajoukkueessa. Joulukuussa 2014 hän oli mukana voittamassa Nordic Futsal Cupia, eli Pohjoismaiden mestaruutta maajoukkueen kanssa. Grönholm on 178 senttimetriä pitkä ja painaa 74 kilogrammaa.


title: I Avgí

text: I Avgí (, ”Aamunkoitto”) on päivittäin ilmestyvä kreikkalainen sanomalehti, jota julkaistaan Ateenassa. Se on ilmestynyt vuodesta 1952, lukuun ottamatta Kreikan sotilasjuntan aikaa vuosina 1967–1974. Lehti on poliittiselta suuntaukseltaan vasemmistolainen ja sillä on ollut kytköksiä eri vasemmistopuolueisiin.


title: I Avgí

text: Lehden levikki on 2 500 ja sunnuntaipainoksella 5 000.


title: Christián Jaroš

text: Christián Jaroš (s. 2. huhtikuuta 1996 Košice, Slovakia) on slovakialainen jääkiekkopuolustaja, joka pelaa NHL-joukkue Ottawa Senatorsin organisaatiossa. Hän pelannee lähinnä AHL-joukkue Belleville Senatorsissa. Jaroš laukoo oikealta.


title: Christián Jaroš

text: "The Sports Forecaster" -sivuston mukaan Jaroš on lahjakas all around puolustaja, jolla on hyvin kokoa ja voimaa viivapuolustajan rooliin. Jaroš luistelee kokoisekseen melko hyvin ja hänellä on myös kohtalaisen hyvät hyökkäyspään taidot. Jarošin tulisi kuitenkin kehittää itseään fyysisesti kokonaisvaltaisemmaksi pelaajaksi ja sijoittua ajoittain paremmin omassa päässä.


title: Christián Jaroš

text: Elite Prospects -sivuston Vladimír Kubíkin mukaan Jaroš on fyysinen puolustaja, joka taklaa kovaa ja liikkuu isoon kokoonsa nähden sulavasti. Kubíkin mukaan hän pelaa erinomaisesti omassa päässä, mutta voisi olla parempi hyökkäävä puolustaja ennen kaikkea laukomalla useammin. Jaroš laukoo oikealta.


title: Christián Jaroš

text: Jaroš on HC Košicen kasvatti. Hän oli kaudella 2012–2013 seuran B-nuorten tehokkain puolustaja tehtyään 15 ottelussa pelipaikkaansa nähden hyvät tehot 3+17=20. Dinamo Riika varasi Jarošin 68. pelaajana . Hän siirtyi kaudeksi 2013–2014 Ruotsiin ja Luleå HF:n J18-junioreihin, joiden tehokkain puolustaja Jaroš oli J18 Allsvenskanissa tehoilla 7+6=13.


title: Christián Jaroš

text: Kaudella 2014–2015 Jaroš nousi Luleån J20-junioreiden varakapteeniksi. Syyskuussa 2014 hän teki kevääseen 2017 ulottuvan sopimuksen seuran SHL-joukkueen kanssa, jossa Jaroš myös debytoi kauden aikana. Hän teki SHL-debyyttinsä 9. lokakuuta 2014 vieraissa Linköpings HC:tä vastaan. Jaroš pelasi siellä 25 runkosarja- ja viisi Mestarien liigan ottelua tehden yhden syöttöpisteen. Hän voitti kauden Mestarien liigan mestaruuden. Jaroš pelasi kauden aikana miesten pelejä myös kuusi ottelua lainalla HockeyAllsvenskan-joukkue Asplöven HC:ssä.


title: Christián Jaroš

text: Ottawa Senators varasi Jarošin viidennellä kierroksella 139. pelaajana . Hän pelasi ison osan kaudesta 2015–2016 lainalla Asplövenissä, mutta Jaroš vakiinnutti loppukaudella paikkansa Luulajan SHL-joukkueessa, jossa hän pelasi kaikkiaan 25 runkosarja-, kymmenen playoff- ja neljä CHL-ottelua. Joulukuussa 2016 Jaroš teki kolmivuotisen jatkosopimuksen Luulajan kanssa.


title: Christián Jaroš

text: Toukokuussa 2017 Jaroš teki kolmivuotisen tulokassopimuksen Ottawa Senatorsin kanssa. Syksyn harjoitusleirin päätteeksi seura lähetti hänet AHL-joukkue Belleville Senatorsin vahvuuteen. Jaroš kuitenkin nostettiin yhdessä Thomas Chabotin kanssa Ottawan NHL-joukkueeseen pian kauden alettua, kun Erik Karlsson ja Johnny Oduya olivat sivussa kokoonpanosta. Hän teki NHL-debyyttinsä runkosarjan kolmannella kierroksella 10. lokakuuta 2017 vieraissa Vancouver Canucksia vastaan. Jaroš sai ottelussa jääaikaa 6.22 minuuttia.


title: Christián Jaroš

text: Jaroš edusti Slovakiaa MM-kilpailuissa vuonna 2016. Yhteensä hän on pelannut 16 A-maaottelua tehopistein 2+2=4.


title: Christián Jaroš

text: Jaroš pelasi myös alle 20-vuotiaiden MM-kilpailuissa vuosina 2015 ja 2016, joista ensimmäinen turnaus päättyi pronssiin. Jaroš voitti Slovakian sisäisen tehotilaston lukemalla +2 ja valmennus valitsi hänet joukkueensa turnauksen yhdeksi kolmesta parhaasta pelaajasta. Vuoden 2016 turnauksessa Jaroš toimi Slovakian kapteenina. Hänet valittiin turnauksen Valko-Venäjää vastaan pelatun ottelun päätteeksi joukkueensa ottelun parhaaksi pelaajaksi.


title: Christián Jaroš

text: Jaroš pelasi myös alle 18-vuotiaiden MM-kilpailuissa vuonna 2014, jolloin valmennus valitsi hänet Slovakian turnauksen yhdeksi kolmesta parhaasta pelaajasta. Jaroš valittiin myös Yhdysvaltoja vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2013.


title: Christián Jaroš

text: Jarošin serkku Erik Černák pelaa NHL-joukkue Tampa Bay Lightningin organisaatiossa.


title: Makedonía (sanomalehti)

text: Makedonía () on kreikkalainen päivittäin ilmestyvä sanomalehti, jota julkaistaan Thessalonikissa. Se on ilmestynyt vuodesta 1911. "Makedonía" on Pohjois-Kreikan suurin sanomalehti.


title: Jani Korpela

text: Jani Korpela (s. 8. heinäkuuta 1997 Tampere) on suomalainen futsalpelaaja, joka edustaa Futsal-liigassa pelaavaa Kampuksen Dynamoa.


title: Jani Korpela

text: Korpela debytoi Futsal-liigassa lokakuussa 2014 Leijona Futsalia vastaan. Kauden päätteeksi hän saavutti Ilveksen kanssa SM-pronssia. Toukokuussa 2015 Korpela kävi näytillä Espanjan pääsarjan ElPozo Murciassa. Korpela siirtyi Kampuksen Dynamon riveihin kaudelle 2016-2017. Hän saavutti hopeaa Kampuksen Dynamon kanssa kyseisellä kaudella ja Suomen mestaruuden seuraavalla kaudella 2017-2018. Korpela valittiin mestaruuskauden päätteeksi myös Vuoden Futsalpelaajaksi.


title: Jani Korpela

text: Korpela valittiin lokakuussa 2014 Suomen futsalmaajoukkueeseen neljän maan turnaukseen Makedoniaan. Hän debytoi maajoukkueessa tuossa turnauksessa. Korpela pelasi myös Nordic Futsal Cupissa, eli vuoden 2014 Pohjoismaiden-mestaruuskilpailuissa, jotka järjestettiin joulukuussa 2014. Korpela voitti joukkueensa kanssa tuon turnauksen.


title: Roberto Bellarosa

text: Roberto Bellarosa (s. 23. elokuuta 1994 Wanze, Wallonia) on belgialainen laulaja. Hän nousi tähdeksi voitettuaan ensimmäisenä ""The Voice"" ohjelman Belgiassa. Hän edusti Belgiaa Euroviisuissa vuonna 2013.


title: Roberto Bellarosa

text: Roberto valittiin edustamaan Belgiaa vuonna 2013 Ruotsin Malmössa pidettäviin Euroviisuihin. Hänen kappaleensa "Love Kills" ovat tehnyeet suomalainen Jukka Immonen ja brittiläinen Iain Farquharson. Kappale sijouttui sijalle 12.


title: Roberto Bellarosa

text: Bellarosan suku tulee alun perin Italiasta.


title: Rizospástis

text: Rizospástis (, ”Radikaali”) on kreikkalainen sanomalehti, jota julkaistaan Ateenassa. Se on Kreikan kommunistisen puolueen virallinen sanomalehti. Lehti on ilmestynyt vuodesta 1916.


title: Ta Néa

text: Ta Néa (, ”Uutiset”) on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuodesta 1931, alun perin nimellä "Athinaïká Néa" (Αθηναϊκά Νέα). Sen omistaa Lambrakis Press Group, joka omistaa myös sanomalehden "To Víma".


title: Ta Néa

text: Lehti on puoluekannaltaan keskusta-vasemmistolainen ja tukenut aiemmin sosiaalidemokraattista PASOK-puoluetta. Kreikan sotilasjuntan aikana lehti vastusti junttaa. "Ta Néa" oli aiemmin Kreikan suosituin sanomalehti, mutta on sittemmin menettänyt asemiaan. Lehden levikki on 53 000.


title: To Víma

text: To Víma (, ”Puhujankoroke”) on kreikkalainen sanomalehti, jota julkaistaan Ateenassa. Se on ilmestynyt vuodesta 1922. Sen omistaa Lambrakis Press Group, joka omistaa myös sanomalehden "Ta Néa".


title: To Víma

text: Lehti ilmestyi aiemmin päivittäin, mutta vuodesta 2011 lähtien se ilmestyy päivittäin vain verkossa ja painettuna ainoastaan sunnuntaipainoksena, jonka levikki on 155 000 (2010). Lehti on poliittiselta kannaltaan vasemmistoliberaali.


title: San Saba

text: San Saba on Rooman 21. rione, jota ympäröivät lännessä Testaccio, luoteessa Ripa, pohjoisessa Campitelli, koillisessa Celio ja etelässä Aurelianuksen muuri. Sen koko on noin 111 hehtaaria, väkiluku 3 500 ja väestötiheys 3 200 asukasta neliökilometrillä (2013). Kaupunginosa sijaitsee osittain Aventinuksen kukkulalla.


title: San Saba

text: San Saba tunnetaan parhaiten vuosina 212–217 rakennetusta Caracallan kylpylästä, johon mahtui samanaikaisesti yli 1 500 vierailijaa. Kylpylän raunioista löydettiin 1600-luvulla kolme suurta veistosta, jotka ovat nykyisin näytteillä Napolin arkeologisessa museossa. 1900-luvun alussa kaivettiin esiin rakennuskompleksin maanalaiset osat ja siellä sijaitsevat lämmitysuunit, vesiputket ja varastohuoneet. Kaivausten yhteydessä paljastui myös Mithran temppeli, jossa oli uhrattu härkiä jumalattarelle. Kylpyläalueen kaakkoisreunalla on vielä pystyssä Acqua Marcia -vesijohdon yksi holvikaari, jota pitkään luultiin virheellisesti sotapäällikkö Drusuksen kunniaksi pystytetyksi riemukaareksi.


title: San Saba

text: San Saban pohjoisosassa sijaitsee YK:n elintarvike- ja maatalousjärjestön päämaja sekä Piazza di Porta Capenan aukio, jonne oli aikaisemmin pystytetty egyptiläinen Axumin obeliski. Italia palautti obeliskin vuonna 2002 Etiopiaan, josta Mussolini oli ryöstänyt sen vuonna 1935. Kaupunginosan uskonnollinen keskus on sen länsiosassa sijaitseva San Saban jesuiittakirkko, joka on antanut nimensä koko rionelle. Se rakennettiin alun perin luostariksi 8. vuosisadalla mutta muutettiin keskiajalla romaaniseksi basilikaksi. Kaupunginosan lounaisosassa, Testaccion rajalla on Aurelianuksen muurissa raskaasti linnoitettu Porta San Paolo, jossa toimii nykyisin Via Ostiensesta kertova Museo della Via Ostiense. Vastaavasti kaupungin kaakkoisosassa, Celion rajalla on muurissa Porta San Sebastiano, jossa toimii Rooman kaupunginmuureista kertova Museo delle Mura.


title: San Saba

text: San Saban rajat suhteessa naapurikaupunginosiin ovat seuraavat:


title: Raili Väre

text: Raili Marjatta Väre (s. 25. toukokuuta 1938 Pyhäjärvi) on suomalainen runoilija.


title: David Westlund

text: David Westlund (s. 5. helmikuuta 1995) on ruotsalainen jääkiekkoilija, joka pelaa SHL-joukkue Brynäs IF:ssä. Hän on Arizona Coyotesin kuudennen kierroksen varaus .


title: David Westlund

text: Westlund teki debyyttinsä ammattilaistasolla SHL:ssä Brynäsin paidassa kaudella 2013–2014.


title: Tervetuloa Ruotsiin!

text: Tervetuloa Ruotsiin! ("Welcome to Sweden") on amerikkais-ruotsalainen komediasarja, jonka ensimmäinen jakso esitettiin ruotsalaisella TV4-kanavalla 21. maaliskuuta 2014. Sarjan on luonut yhdysvaltalainen koomikko Greg Poehler omien kokemustensa pohjalta, ja hänen siskonsa Amy Poehler toimii sarjan tuottajana.


title: Tervetuloa Ruotsiin!

text: Greg Poehler esittää sarjassa kirjanpitäjä Brucea, joka on asunut 10 vuotta New Yorkissa ja muuttaa sarjan alussa Ruotsiin tyttöystävänsä Emman perässä. Ruotsissa hän joutuu tekemisiin tyttöystävänsä omalaatuisten sukulaisten kanssa ja yrittää samalla sopeutua maan tapoihin.


title: Tervetuloa Ruotsiin!

text: Ruotsissa sarjan avausjaksoa seurasi lähes 1,7 miljoonaa katsojaa, ja kanava tilasi sarjasta toisen tuotantokauden. Yhdysvalloissa sarjan esitys aloitettiin NBC:llä 10. heinäkuuta 2014. Suomessa sarjan ensimmäinen jakso esitettiin AVA:lla 3. marraskuuta 2014, ja se keräsi keskimäärin 278 000 katsojaa. Kyseessä oli kanavan eniten katsojia kerännyt yksittäinen televisiosarjan jakso.


title: Juho Kuosmanen

text: Juho Kuosmanen (s. 1979) on suomalainen elokuvaohjaaja. Hän opiskeli elokuvaohjausta Taideteollisessa korkeakoulussa vuosina 2004–2014. Elokuvien lisäksi Kuosmanen on ohjannut teatteria ja oopperaa sekä näytellyt mm. Auli Mantilan televisiosarjassa Hopeanuolet sekä Leea Klemolan näytelmissä Kokkola sekä New Karleby Tampereen Teatterissa.


title: Juho Kuosmanen

text: Kuosmasen ensimmäinen teatterilevityksessä ollut elokuva Taulukauppiaat (2010) oli ehdolla Jussi-palkinnon saajaksi viidessä kategoriassa (naispääosa, käsikirjoitus, lavastus, ohjaus, paras elokuva). Taulukauppiaat oli Kuosmasen lopputyöelokuva Taideteollinen Korkeakoulun elokuva- ja lavastustaiteen osastolta. Taulukauppiaat voitti parhaan opiskelijaelokuvan palkinnon Cannesin elokuvajuhlien Cinéfondation-sarjassa.


title: Juho Kuosmanen

text: Kuosmanen osallistui ensimmäisellä pitkällä elokuvallaan Hymyilevä mies Cannesissa toukokuussa 2016 kahteen eri sarjaan. Elokuva oli mukana festivaalin toiseksi arvostetuimmassa Un Certain Regard -kilpasarjassa, jonka se myös voitti. Palkinto on ensimmäinen, jonka suomalainen elokuva on tässä sarjassa koskaan saanut. Sen lisäksi elokuva osallistui esikoisohjausten Caméra d'Or -palkintosarjaan.


title: Juho Kuosmanen

text: Juho Kuosmanen on työskennellyt läheisesti Kokkolan oopperan kanssa sen alkuajoista lähtien.


title: Lohdutus (hevonen)

text: Lohdutus (1929 — 1955) oli punarautias suomenhevosori, jonka isä oli Sisu, emä Hultu ja emänisä Alarikin Kaima. Se polveutui (iiiii.) vuonna 1888 syntyneestä oriista Eino, joka on yksi nykyisten suomenhevosten neljästä kantaoriista. Lohdutus kilpaili menestyksekkäästi ravurina voittaen kaksi ravikuninkuutta (1938 ja 1939). Ori juoksi useita Suomen ennätysaikoja parantaen kahdesti sekä 3000 metrin että mailin ennätyksiä. Sen ennätys (paras kilometriaika) oli 28,3.


title: Lohdutus (hevonen)

text: Lohdutus pysyi koko elämänsä kasvattajansa Toivo Pohjalan omistuksessa, ja Pohjala myös valmensi ja ohjasti oritta itse. Ori sai nimensä kun sen isän, Pohjalan suosikkihevosen, ostaja totesi hevosta maksaessaan, että Pohjalalle jäisi sentään varsa lohdutukseksi. Ori aloitti kilpailemisen kuusivuotiaana talvella Helsingissä Käpylän raviradalla tuloksella 1.44,4, mutta paransi seuraavana kesänä ennätystään Seinäjoella jo aikaan 1.32,1. Lopullisen läpimurtonsa Lohdutus teki kahdeksanvuotiaana 1937, kun se juoksi Tampereen Hippoksella uuden 3 000 metrin Suomen ennätyksen 4.40,0. Voittoja kertyi vuoden aikana yhteensä 11 kappaletta.


title: Lohdutus (hevonen)

text: Vuonna 1938 Lohdutus voitti kaikki 16 lähtöään ja saavutti Suomen ennätykset 3000 metrin ja mailin matkoilla. Ravikuninkuudet se saavutti vuosina 1938 ja 1939, jälkimmäisenä vuonna vastustajanaan samoin kovassa kunnossa ollut Eri-Aaroni. Talvi- ja jatkosodan aikana ravikilpailuita ei juuri järjestetty, ja ori toimi kotitilallaan työhevosena ja siitosoriina. Se osallistui vielä vuonna 1945 ensimmäisiin sodanjälkeisiin kuninkuusraveihin ja juoksi 16 vuoden iästään huolimatta vielä uuden Suomen ennätyksen maililla, joskin jäi kuninkuuskilpailussa niukasti toiseksi. Lohdutuksen merkitys Pohjalan kotitilalle Kangasniemelle oli hänen poikansa Toivo T. Pohjalan mukaan niin suuri, että monena vuonna hevonen tuotti enemmän kuin koko suuri maatila.


title: Lohdutus (hevonen)

text: Vuoden 1945 jälkeen Lohdutus ei enää kilpaillut, vaan jatkoi siitoskäytössä ja vietiin toisinaan hevosnäyttelyihin. Se sai kaikkiaan yli 1000 jälkeläistä, joista 336 hyväksyttiin kantakirjaan ja noin sata menestyi hyvin ravureina (84 tähti-, 13 suur- ja 4 huippujuoksijaa). Sen ensimmäisen polven jälkeläisiin lukeutuvat kolminkertainen ravikuningas Akapeetus sekä ravikuningatar Vilkku. Toisen polven jälkeläisiä puolestaan ovat nelinkertainen ravikuningas Ero-Lohko (i. Lohko), kolminkertainen ravikuningas Erkko (i. Lähetti) sekä kolminkertainen ravikuningatar ja lisäksi yhden ravikuninkuuden voittanut Suhina (i. Akapeetus). Myöhemmistä ravikuninkaallisista kuninkaat Ponseri ja Pette sekä kuningattaret Helätin, Karina, Aiheen-Ilo, Hulpu ja Luisteri polveutuvat Lohdutuksesta. Kantaori Einoon johtavaa isälinjaa kutsutaan nykyään tavallisesti Lohdutus-linjaksi, koska kaikki nykyiset suoraa isälinjaa Einosta polveutuvat suomenhevoset polveutuvat siitä Lohdutuksen kautta.


title: Lohdutus (hevonen)

text: Lohdutus lopetettiin vuonna 1955 26-vuotiaana ja haudattiin kotitilalleen Harjavallan Torttilaan. Sen haudalla on kuvanveistäjä Emil Cedercreutzin tekemä pronssinen Lohdutus-patsas.


title: Lohdutus (hevonen)

text: Lohdutus kantakirjattiin vuonna 1933 III palkinnolla. Lausunto oriista oli seuraava: "Ratsuksi kokolailla sopiva, paitsi säkä hieman pyöreä, kuitenkin pitkä; suhteellinen runko, hyvälihaksinen lanne ja hyvänlainen lautanen; pieniniveliset, hennot, kuivahkot jalat; hyvänpuoleiset kaviot. Veto välttävä, liikkeet tyydyttävät, luonne hyvä." Oriin säkäkorkeudeksi mitattiin 157 cm.


title: Torisevanjärvi

text: Torisevanjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Torisevanjärvi

text: Järven pinta-ala on 7,2 hehtaaria ja sen pituus on 420 metriä ja leveys 300 metriä. Järveen laskee neljä tulo-ojaa. Sen luusua sijaitsee järven pohjoisrannalla, josta saa alkuunsa 650 metriä pitkä laskuoja Torisevanojaan, joka laskee Leppälammiin.


title: Torisevanjärvi

text: Järven rantaviiva on 1,1 kilometriä pitkä ja ranta on puoliksipeltoa ja puoliksi moreeni- ja kalliopohjaista metsämaastoa. Rannalla on pari tilaa, joista toinen on museo.


title: Kaarlo Rauramo

text: Kaarlo Gustaf Rauramo (26. huhtikuuta 1897 Helsinki – 25. joulukuuta 1988 Helsinki) oli suomalainen tykistön upseeri ja eversti.


title: Kaarlo Rauramo

text: Rauramo kirjoitti ylioppilaaksi vuonna 1915. Hän osallistui sisällissodan aikana jäänmurtaja Volynetzin kaappaukseen. Hän valmistui Kadettikoulusta vuonna 1922 ja Sotakorkeakoulusta vuonna 1931 sekä suoritti Teknillisen korkeakoulun sotatieteellisen osaston tutkinnon vuonna 1929. Talvisodan aikana Rauramo oli ryhmä Talvelan tykistökomentajana ja Kenttätykistörykmentti 14:n komentajana. Jatkosodan aikana hän oli samanaikaisesti 17. divisioonan tykistökomentajana sekä Kenttätykistörykmentti 8:n komentajana. Hänet ylennettiin everstiksi vuonna 1944. Sodan jälkeen Rauramo oli muun muassa pääesikunnan komento-osaston päällikkönä vuosina 1946–1951, Kenttätykistörykmentti 4:n komentajana vuonna 1951 ja Kenttätykistörykmentti 3:n komentajana vuosina 1951–1956.


title: Brent Krahn

text: Brent Krahn (s. 2. huhtikuuta 1982) on kanadalainen ammattilaisuransa lopettanut jääkiekkoilija. Hänet varattiin NHL-joukkue Calgary Flamesiin yhdeksäntenä pelaajana . Hän pelasi urallaan yhden NHL-ottelun Dallas Starsissa.


title: Brent Krahn

text: Krahn pelasi junioriurallaan WHL:ssä Calgary Hitmenissä ja Seattle Thunderbirdsissä ennen kuin hänet varattiin ensimmäisellä kierroksella Calgary Flamesiin . Hän oli toinen tilaisuudessa varattu maalivahti ensimmäisenä varatun Rick DiPietron jälkeen. Myöhemmin hän pelasi pitkän aikaa AHL:ssä San Antonio Rampagessa, Lowell Lock Monstersissa, Omaha Ak-SarBen Knightsissa ja Quad City Flamesissa. Polvivamma kuitenkin häiritsi hänet kehittymistään ja Krahnia pidettiin huonona varauksena.


title: Brent Krahn

text: Kauden 2007–2008 jälkeen pelattuaan kahdeksan vuotta Flamesin organisaatiossa, Krahn jäi ilman jatkosopimusta ja hänestä tuli vapaa pelaaja. 24. syyskuuta 2008 hän teki Dallas Starsin kanssa sopimuksen. Pelattuaan alkukauden Chicago Wolvesissa, Krahn kutsuttiin Dallasiin, jossa hän teki NHL-debyyttinsä 14. helmikuuta Chicago Blackhawksia vastaan, kun hän siirtyi viimeiseksi eräksi pelaamaan Marty Turcon tilalle.


title: Kannusjärvi

text: Kannusjärvi voi tarkoittaa ainakin seuraavia asioita:


title: Mihail Jakubov

text: Mihail Jurjevitš Jakubov (, s. 16. helmikuuta 1982, Barnaul, Neuvostoliitto) on venäläinen jääkiekkoilija, joka on tällä hetkellä ilman seuraa.


title: Mihail Jakubov

text: Jakubov varattiin NHL:ään kymmenentenä pelaajana Chicago Blackhawksiin .


title: Mihail Jakubov

text: Jakubov voitti vuonna 2006 Pajulahti cupin ja vuonna 2007 Turnir Puchkovan Severstal Tšerepovetsissa.


title: Pavel Vorobjov

text: Pavel Sergejevitš Vorobjov (, s. 5. toukokuuta 1982) on venäläinen jääkiekkoilija, joka pelaa nykyisin VHL:ssä HK Rjazanin kapteenina.


title: Pavel Vorobjov

text: Vorobjov varattiin NHL:ään 11. pelaajana Chicago Blackhawksiin . Pelattuaan kaksi kautta Chicago Blackhawksissa, Vorobjov ilmoitti elokuussa 2006, että hän ei ole palaamassa joukkueeseen, vaan jatkaa uraansa Venäjällä. Vorobjov syytti yhdysvaltalaisia ja erityisesti Blackhawksin organisaatiota siitä, että he syrjivät venäläisiä. Blackhawksilla oli Vorobjovin NHL-oikeudet vielä kauden 2008–2009 loppuun asti. Vorobjov ei sulkenut pois paluutaan NHL:ään, mutta toivoi, että Blackhawks kauppaisi hänen oikeutensa pois.


title: Carl-Erik Ström

text: Carl-Erik (Calle) Ström (s. 25. heinäkuuta 1938 Tammisaari) on suomalainen Tukholmassa asuva valokuva-, installaatio- ja käsitetaiteilija sekä ruotsin kielellä kirjoittava kirjailija.


title: Carl-Erik Ström

text: Ström edusti Suomea Venetsian biennaalissa 1984 viinimarjaetanan elämästä kuvaamallaan valokuvasarjalla "Silence".


title: Prati

text: Prati on Rooman 22. rione, jota ympäröivät lounaassa Vatikaanivaltio, lännessä Trionfale, pohjoisessa Della Vittoria, idässä Tiberjoki ja etelässä Borgo. Sen koko on noin 127 hehtaaria, väkiluku 15 600 ja väestötiheys 12 300 asukasta neliökilometrillä (2013).


title: Prati

text: Pratin aluetta peittivät 1800-luvulle asti soiset niityt, jonne monet Roomaan hyökänneistä sotajoukoista leiriytyivät piirityksen ajaksi. Vuonna 1882 Italian valtio ja Rooman kaupunki julkistivat yhteistyösuunnitelman, jonka tavoitteena oli perustaa alueelle ”eurooppalainen” kaupunginosa leveine katuineen ja suurine aukioineen. Suunnitelmaan sisältyi myös suuri kasarmialue Pratin pohjoisosassa sekä Oikeuspalatsi (1910) Tiberjoen rannalla. Alueen pääkaduksi valmistui Via Cola di Rienzo, josta tuli nopeasti yksi Rooman tärkeimmistä ja kalleimmista ostoskaduista. Muun rakentamisen ohella kaupunginosaan kohosi myös useita kirkkoja, kuten alumiinikupolinen San Gioacchino (1898) sekä uusgoottilaiset Santa Maria del Rosario (1916) ja Sacro Cuore del Suffragio (1917).


title: Prati

text: Pratin rajat suhteessa naapurikaupunginosiin ovat seuraavat:


title: Aleksei Smirnov

text: Aleksei Sergejevitš Smirnov (, s. 28. tammikuuta 1982) on venäläinen jääkiekkoilija, joka pelaa valkovenäläisessä Ekstraliga-joukkue Šahtjor Soligorskissa.


title: Aleksei Smirnov

text: Anaheim Ducks varasi Smirnovin NHL:ään 12. pelaajana . Hän pelasi joukkueessa 52 peliä.


title: Vaclav Nedorost

text: Václav Nedorost (s. 16. maaliskuuta 1982) on tšekkiläinen jääkiekkoilija, joka pelaa KHL-joukkue HC Slovan Bratislavassa. Hän on aiemmin pelannut NHL:ssä Florida Panthersissa ja Colorado Avalanchessa.


title: Vaclav Nedorost

text: Nedorost varattiin ensimmäisellä kierroksella 14. pelaajana Colorado Avalancheen . Nedorost pelasi ensimmäisen kerran Pohjois-Amerikassa Coloradon AHL-farmiseura Hershey Bearsissa kaudella 2001–2002. Hän pelasi kauden aikana myös 25 peliä Coloradossa. Niissä hän teki kaksi maalia ja syötti kaksi. Kaudella 2002–2003 hän pelasi Coloradossa 42 peliä.


title: Vaclav Nedorost

text: 19. heinäkuuta 2003 ennen kauden 2003–2004 alkua Colorado kauppasi Nedorostin yhdessä Eric Messierin kanssa Florida Panthersiin, joka antoi tilalle Peter Worrellin ja toisen kierroksen varausvuoron. Hän pelasi Floridassa 32 ottelua kyseisen kauden aikana.


title: Vaclav Nedorost

text: Työsulkukaudella 2004–2005 Nedorost pelasi kotimaassaan Tšekin Extraligassa HC Bílí Tygři Liberecissä. Seuraavalla kaudella hän ei loukkaantumisen vuoksi pelannut otteluakaan. Kaudeksi 2006–2007 hän siirtyi välivuoden jälkeen CB Hokej 2013:een ennen paluutaan HC Bílí Tygři Libereciin seuraavaksi kaudeksi.


title: Vaclav Nedorost

text: 19. toukokuuta 2010 Nedorost siirtyi yksivuotisella sopimuksella Venäjälle KHL:ssä pelaavaan Metallurg Novokuznetskiin.


title: Vaclav Nedorost

text: Nedorost pelasi kaksi kautta Donbass Donetskissa ennen kuin joukkue jättäytyi pois KHL:stä Ukrainan poliittisen tilanteen vuoksi. Nedorost siirtyi vapaaksi agentiksi ja teki vuoden mittaisen sopimuksen HC Slovan Bratislavan kanssa 4. elokuuta 2014.


title: Artjom Krjukov

text: Artjom Anatoljevitš Krjukov (, s. 5. maaliskuuta 1982) on venäläinen jääkiekkoilija, joka pelaa KHL-seura HK Sotšissa. Hän on Buffalo Sabresin ensimmäisen kierroksen varaus .


title: Artjom Krjukov

text: Korkeasta varauksestaan huolimatta Krjukov ei pelannut koko uransa aikana Pohjois-Amerikassa, vaan on pelannut ainoastaan kotimaassaan Venäjällä. Hän on pelannut KHL:ssä Lokomotiv Jaroslavlissa, Sibir Novosibirskissä, Vitjaz Podolskissa ja SKA Pietarissa. Krjukov jätti kauden 2009–2010 kokonaan väliin harjoituskaudella tulleen polvivamman vuoksi.


title: Artjom Krjukov

text: 19. toukokuuta 2014 Krjukov siirtyi vapaana agenttina vuoden sopimuksella KHL:ään siirtyneeseen HK Sotšiin.


title: Pekka Majuri

text: Pekka Majuri (s. 25. syyskuuta 1949, Toijala) on suomalainen kokoomuksen poliitikko, entinen Helsingin kaupunginvaltuutettu ja eversti evp. Hänet valittiin Helsingin Kokoomuksen puheenjohtajaksi joulukuussa 2014. Majuri oli ehdolla vuoden 2015 eduskuntavaaleissa.


title: Pekka Majuri

text: Majuri jäi eläkkeelle Puolustusvoimista vuonna 2008. Hän ehti palvella loppuvuosinaan mm. Puolustusministeriössä, Pääesikunnassa ja Puolustusvoimien Materiaalilaitoksessa.


title: Pekka Majuri

text: MPK:n toiminnanjohtaja hän oli vuosina 2003-2008 .


title: Pekka Majuri

text: Hänen vuonna 1998 Kadettikoulusta valmistunut poikansa everstiluutnantti Petri Majuri on toiminut heinäkuusta 2015 lähtien Tykistökoulun johtajana.


title: Élan

text: "Élan" on Nightwishin ensimmäinen single albumilta "Endless Forms Most Beautiful". Sen julkaisi Nuclear Blast 13. helmikuuta 2015. Se julkaistiin CD:nä ja mini-LP:nä. Élan on ensimmäinen Floor Jansenin kanssa äänitetty julkaisu ja ensimmäinen, jolla Troy Donockley on yhtyeen vakituisena jäsenenä mukana. Musiikkityyliä voi kuvailla sinfoniseksi rockiksi."Élanin" musiikkivideo julkaistiin myös 13. helmikuuta. Videon ohjasi Ville Lipiäinen. Etelä-Suomessa kuvatussa musiikkivideossa esiintyy kokeneita suomalaisia näyttelijöitä eri rooleissa: Seela Sella, Vesa Vierikko, Ismo Kallio, Eeva Litmanen, Pekka Huotari ja Antti Litja.


title: Élan

text: Singlen nimikappale Élan nousi suoraan ensimmäisellä listaviikollaan (viikko 8/2015) Suomen latauslistan ykköseksi.


title: Meng Jiangnü

text: Meng Jiangnü (, "Mèng Jiāng Nǚ") on kiinalaisissa tarinoissa esiintyvä naishahmo. Tarina tunnetaan jo 600-luvulta eaa. ja nykymuotonsa se sai Tang-dynastian aikakaudella. Tarinaa on sittemmin käytetty useissa eri teoksissa.


title: Meng Jiangnü

text: Meng Jiangnü ei ole varsinainen henkilönnimi, vaan Jiang oli Qi-dynastian hallitsijoiden sukunimi ja Meng tarkoittaa vanhinta tytärtä, joka on syntynyt jalkavaimon kanssa.


title: Meng Jiangnü

text: Meng Jiangnü esiintyy ensimmäisen kerran teoksessa Zuozhuan, jossa hänet kuvaillaan Qi-dynastian kevättä ja syksyä-kaudella eläneen kenraali Qi Liangin vaimona. Tarinassa Qi Liangin kuoltua taistelussa tämän markiisi tuo osanottonsa Meng Jiangnülle tavattuaan tämän kaupungilla. Tämä kuitenkin nuhtelee markiisia osanottojen kertomisesta moukkamaisesti. Näinpä markiisi matkustaa Qi Liangin kotiseudulle osoittaakseen osanottonsa parempaan tapaan. Tarinan tarkoituksena lienee ollut tähdentää Meng Jiangnün soveliaisuutta. Tarina mainitaan myös muissa kongfutselaisissa klassikoissa, kuten Lijissä ja Mengzissä.


title: Meng Jiangnü

text: Han-dynastian aikana tarina muuttui ja sen pääaiheeksi nousi Meng Jiangnün soveliaisuuden sijaan tämän suru miehensä kohtalosta. Liu Xiang keskittyy kirjoittamassaan biografiassa tämän suruun ja lisää Jiangnün surmanneen itsensä leskeksi tultuaan. Hänen tarinassaan Jiangnün jää kuolleen miehensä ruumiin luo kaupungin muurin laidalla ja suri tätä kymmenen päivää, mikä johti muurin murtumiseen. Tarina jatkuu sillä, että näin miehensä menettäneenä ja ilman vanhempia tai lapsia Jiangnü hukuttautuu Zijiangin jokeen.


title: Meng Jiangnü

text: Tarina muuttui edelleen Tang-dynastian aikana suurin piirtein nykyiseen muotoonsa. Japanissa kahden osittain säilyneen kertomuksen mukaan Jiangnü elikin 200-luvulla eaa. alkuperäisen 500-luvun sijaan. Myös alkuperäinen kaupungin muuri muuttuu Kiinan muuriksi. Kiinan muuri rakennettiin Qin-dynastian ensimmäisen keisarin valtakaudella 221-210 eaa, mikä selittänee tarpeen vaihtaa Jiangnün elinaikaa. Näissä kahdessa säilyneessä tarinassa kertomus on peruspiirteiltään samanlainen.